Svjetska banka: Kriza teško pogađa siromašne u zemljama u razvoju - Akta.ba\nSvjetska banka: Kriza teško pogađa siromašne u zemljama u razvoju\n16.02.2009. 09:31 / Izvor: eKapija.ba\nRastuća svjetska ekonomska kriza u siromaštvo tjera do 53 miliona više ljudi u zemljama u razvoju, a predviđanja da će stope smrtnosti djece naglo porasti predstavlja ozbiljnu prijetnju za postizanje međunarodno dogovorenih ciljeva za prevazilaženje siromaštva, navodi se u saopćenju Grupacije Svjetske banke.\nNove procjene za 2009. godinu pokazuju de će niže stope ekonomskog rasta primorati 46 miliona više ljudi da žive sa manje od 1,25 $ dnevno, nego što je to očekivano prije krize. Dodatnih 53 miliona ljudi će biti prisiljeni da žive sa manje od 2 $ dnevno. To je dodatni broj ljudi pored 130-155 miliona ljudi koji su 2008. godine dovedeni do siromaštva zbog vrtoglavog povećanja cijena hrane i goriva.\nOva nova predviđanja naglašavaju ozbiljnu prijetnju postizanju UN-ovih Milenijumskih razvojnih ciljeva (MDGs), koji iznose specifične ciljeve za prevazilaženje siromaštva do 2015. godine. Nova istraživanja pokazuju da će znatno niže stope ekonomskog rasta značajno usporiti napredak u smanjenju smrtnosti djece. Preliminarne procjene za period 2009. – 2015. godine pokazuju da bi u prosjeku 200,000 do 400,000 djece više moglo umrijeti svake godine, odnosno ukupno između 1,4 i 2,8 miliona, ukoliko se kriza nastavi.\n"Globalna ekonomska kriza prijeti da postane socijalna kriza u brojnim zemljama u razvoju, osim ukoliko te zemlje ne poduzmu ciljane mjere za zaštitu ugroženih ljudi u svojim zajednicama", istakao je predsjednik Grupacije Svjetske banke, Robert B. Zoellick, koji je prisustvovao sastancima finansijskih ministara zemalja G7 u subotu 14. februara 2009. godine.\n"Iako je veliki dio svijeta fokusiran na spašavanje banaka i pakete stimulacija, ne bismo trebali zaboraviti da su siromašni ljudi u zemljama u razvoju izloženi daleko većem riziku ukoliko njihove privrede zapadnu u poteškoće. Ova globalna kriza zahtijeva globalno rješenje. Mora se razgovarati o potrebama siromašnih ljudi u zemljama u razvoju", dodaje Zoellick.\nU izvještaju koji je objavljen pred sastanak finansijskih ministara G7 zemalja u subotu, Svjetska banka navodi da je skoro 40% od 107 zemalja u razvoju u velikoj mjeri izloženo posljedicama krize koje dovode do siromaštva, dok su preostale zemlje izložene umjerenom riziku, a manje od 10% se suočava sa malim rizikom.\nU izvještaju pod nazivom "Svjetska ekonomska kriza: Procjena ranjivosti iz perspektive siromaštva" navodi se da je za zemlje izložene riziku ključno da finansiraju otvaranje radnih mjesta, osiguraju ključne usluge i infrastrukturu, te socijalne programe za siromašne. Međutim, tri četvrtine ovih zemalja ne mogu prikupiti sredstva na domaćem ili stranom tržištu kako bi finansirali programe za ublažavanje negativnih posljedica smanjenih ekonomskih aktivnosti. Jednoj četvrtini izloženih zemalja također nedostaje kapacitet da prošire izdatke kako bi zaštitile ugrožene kategorije. Ovaj izvještaj poziva na finansijsku podršku u vidu donacija i povoljnih kredita uz niske kamate ili beskamatnih kredita za ove zemlje.\nZoellick je nedavno zatražio osnivanje "Fonda za ugrožene" u koji bi svaka razvijena zemlja uložila 0,7% od vlastitog stimulativnog paketa. Tri prioritetna područja Fonda za ugrožene su: socijalni programi, investicije u infrastrukturu, te podrška malim i srednjim poduzećima i mikrofinansijskim institucijama.. .\nGrupacija Svjetske banke čini velike napore da ponudi proširene i inovativne proizvode i usluge za pomoć zemljama u razvoju:\n§ Značajno povećano kreditiranje putem Međunarodne banke za obnovu i razvoj (IBRD): IBRD bi mogla dati nova sredstva do 100 milijardi $ tokom slijedeće tri godine. Ove godine, kreditiranje bi se moglo skoro utrostručiti na 35 milijardi $.\n§ Brza sredstva od Međunarodne razvojne asocijacije (IDA): Fond koji trenutno postoji kako bi ubrzao pružanje sredstava od 2 milijarde $ za pomoć najsiromašnijim zemljama da se nose sa krizom. Novac će se koristiti za programe socijalne zaštite, infrastrukturu, obrazovanje i zdravstvo, što je dio fonda IDA15 u iznosu od 42 milijarde $ za najsiromašnije ljude.\n§ Odgovor na krizu hrane: Skoro 900 miliona US$ pomoći je odobreno ili je u postupku odobravanja zemljama u razvoju da se nose sa utjecajem visokih cijena hrane putem fonda za hranu od 1,2 milijarde US$.\nIFC, članica Grupacije Svjetske banke, koje se fokusira na privatni sektor, je pokrenula nove fondove kako bi pružila sredstva od oko 30 milijardi $ tokom slijedeće tri godine, te kako bi se:\n§ osigurali trgovinski tokovi. IFC planira da udvostruči sredstva svog postojećeg Globalnog programa finansiranja trgovine na 3 milijarde $ tokom trogodišnjeg perioda i da prikuplja sredstva iz drugih izvora.\n§ ojačali bankarski sistemi u finansijskim poteškoćama. IFC uspostavlja globalni dionički fond za rekapitalizaciju banaka suočenim sa finansijskim poteškoćama. IFC očekuje da će investirati 1 milijardu $ tokom tri godine, a Japan planira investirati 2 milijarde $. Fond od 3 milijarde $, kojim će upravljati IFC, je globalni dionički fond subordiniranog duga koji za cilj ima rekapitalizaciju banaka na malim tržištima u razvoju.\n§ održali infrastrukturni projekti. IFC planira investirati barem 300 miliona $ tokom tri godine i prikupiti barem 1,5 milijardi $ kako bi omogućio revolving kredite i rekapitalizirao održive privatne infrastrukturne projekte u finansijskim poteškoćama. Njemačka je izdvojila 100 miliona EUR za ovaj fond. Uz dodatna sredstva od KfW banke, ovaj iznos bi se mogao povećati na pola milijarde EUR.\n§ podržalo mikrofinansiranje. IFC i Njemačka su pokrenuli fond od 500 miliona $ koji će pružati podršku mikrofinansijskim institucijama koje imaju poteškoća sa refinansiranjem zbog svjetske finansijske krize. To će osigurati da zajmoprimci malih primanja u zemljama u razvoju i dalje imaju pristup finansiranju.\n§ preusmjerila savjetodavna podrška za pomoć poduzećima da prevaziđu krizu. IFC vrši preusmjeravanje programa savjetodavnih usluga za pomoć klijentima da se nose sa krizom. Prema procjeni IFC-a postoji potreba za finansiranjem u iznosu od barem 40 miliona $ tokom tri godine.


Protesne lekcije iz Srbije\nPodijeli: Autor/ka: Bojana Selaković\nKada su nakon predsedničkih izbora, aprila 2017. godine, počeli najmasovniji građanski protesti u Srbiji posle 5. oktobra 2000. godine, mnogi su se iznenadili, a naročito zbog toga što su pokretači i najaktivniji učesnici bili studenti. Bilo je pre toga pojedinačnih protesnih okupljanja, bilo je i izražavanja socijalnog nezadovoljstva, ponajviše različitih formi stranačkih skupova, ali delovalo je da se više nikad ne može ponoviti energija koja je označila dolazak demokratije u Srbiju.\nIako je direktan povod za istovremeno izlivanje nezadovoljstva građana u Beogradu, Nišu, Novom Sadu i brojnim drugim gradovima bio izborni rezultat koji je Aleksandru Vučiću, do tada predsedniku Vlade, omogoćio mandat predsednika svih građana u trajanju od pet godina, brojni autori i analitičari saglasni su da uzroke Protesta protiv diktature treba tražiti u deceniji i po razočarenja, propuštenih prilika, izneverenih očekivanja i akumuliranog osećaja socijalne nepravde.\nNačin na koji su ovi protesti okončani bio je, ispostaviće se više od četiri godine kasnije, veoma važna lekcija. Tu se, pre svega, misli na fluktuirajuću strukturu liderstva, nejasne veze između organizatora i pojedinih opozicionih stranaka ali i neprincipijelnost po pitanju zahteva koji su se odnosili na izborne uslove u trenutku u kome su izbori bili završeni. Nakon početnog entuzijazma građana, očigledno je da ovakva lista zahteva nije mogla da ih motiviše za dalje proteste. Organizatori ovih okupljanja tokom vremena podelili su se u više različitih frakcija i nastavili su svoje aktivnosti u javnom prostoru, levitirajući između različitih aktivističkih i političkih grupacija. U svakom slučaju, Protesti protiv diktature, posle dugog niza godina, bili su prva aktivnost inicirana i realizovana od strane pripadnika studentske populacije i smatraju se početkom talasa izražavanja nezadovoljstva građana Srbije tokom predsedničkog mandata Aleksandra Vučića.\nSledeći takav izliv na ulici desio se krajem 2018. godine, za šta se razlozi traže u porastu političkog nasilja i evidentnom trendu autoritarnog upravljanja društvom. U ovom periodu ogoljava se prava priroda režima Aleksandra Vučića, konačno zarobljavanje svih institucija, uključujući i one koje Ustav Republike Srbije prepoznaje kao nezavisne, ali i potpuno urušavanje principa podele vlasti. Incident koji je je inicirao ponovo okupljanja građana u većem broju gradova desio se u Kruševcu, kada je fizički napadnut opozicioni aktivista Borko Stefanović. Njegova krvava košulja postala je simbol ovog talasa protesta. Za razliku od Protesta protiv diktature, protesti koji su kasnije postali poznati pod nazivom 1 od 5 miliona, zbog načina na koji se Aleksandar Vučić o njima izražavao, bili su masovniji, trajali su duže, ali i vođeni od strane opozicicionih političkih stranaka koje su prepoznale očiglednu dalju akumulaciju nezadovoljstva velikog broja građana stanjem u društvu.\nImajući u vidu da su u organizovanju i promociji protesta učestvovale stranke različitih ideoloških profila, brojni učesnici, ali i analitičari tih dešavanja, prepoznavali su potencijal za ponovno ujedinjavanje čitavog opozicionog korpusa Srbije po uzoru na nekadašnju Demokratsku opoziciju Srbije (DOS), koja je predstavljala jezgro završne faze borbe protiv Slobodana Miloševića. Ispostaviće se da samo volja, čak i sa takvim potencijalom nije bila dovoljna za izgradnju održive zajedničke grupacije koja bi na duže staze mobilisala opoziciono nastrojane građane Srbije. Horizontalno liderstvo među pripadnicima političkih stranaka, ustrojenim i naviklim na čvrste i vertikalne strukture, ponovo se pokazalo kao izazov. Dodatno, zahtevi ni ovaj put nisu bili dovoljno jasno i dosledno formulisani. Naprotiv, iz nedelje u nedelju su menjani i dopunjavani. U jednom trenutku je delovalo da ni učesnici, a ni sami organizatori više nisu znali zbog čega su protestovali. Ovakav pristup vodio je u osipanje protesta i prekid okupljanja.\nMeđutim, paralelno sa pokušajima ukrupnjavanja na opozicionoj političkoj sceni i napora da se građansko nezadovoljstvo artikuliše preko političkih stranaka, u situaciji u kojoj je režim aktivno radio na njihovom, što razbijanju, što diskreditaciji, bunt je počeo da se izmešta izvan svih institucionalnih mehanizama, decentralizuje i izliva kroz male bitke vođene na nivou lokalnih zajednica.\nJoš od 2017. godine beleži se uzlazni trend nastajanja neformalnih građanskih grupa koje su činili ljudi, uglavnom bez ikakvog prethodnog političkog ili aktivističkog iskustva u političkim strankama ili postojećim organizacijama civilnog društva. Sve je počelo borbom protiv malih hidroelektrana na Staroj planini, strogo zaštićenom području prirode, koja se prelila na veliki broj drugih reka. Uspesi ovih akcija hrabrili su ljude širom Srbije da ustaju protiv ekspanzije urbanizacije prirode, kamenoloma, seče šuma, zagađenja vazduha i voda, investitorskog urbanizma u gradovima… Ova borba se najpre dešavala izvan radara kako medija, tako i politikih stranaka. Pobunjeni i aktivni građani zahvaljujući moći društvenih mreža, povezivali su se deleći međusobno iskustva i lekcije, ali i hrabreći jedni druge. U januaru 2020. godine desio se prvi veliki zajednički skup boraca za čistu vodu, što se označava kao početak nastajanja masovnijeg ekološkog pokreta u Srbiji.\nTalas ekološkog bunta, nakratko je prekinut uvođenjem vanrednog stanja, ali i masovnim spontanim demonstracijama koje su se desile u julu 2020. godine kao reakcija na mogućnost uvođenja restriktivnijih protiv-pandemijskih mera. Za razliku od svih prethodnih protesnih talasa od 2017. godine, takozvani „julski protesti“ ostaće zapamćeni po snažnoj reakciji države i masovnim slučajevima prekoračanja sile od strane pripadnika policije. Jedno od objašnjenja za takvo postupanje leži u činjenici da su ovi protesti bili najspontaniji izliv nezadovoljstva, te da su okupili građane svih ideoloških orjentacija, ujedinjene protiv vlasti koje nije usmeravala niti kontorlisala nijedna opoziciona politička stranka niti organizacija civilnog društva. Ipak, za razliku od svih prethodnih, rezultat ovih protesnih okupljanja bio je da je država od najavljenih mera odustala. Stoga se može reći da je njihov zahtev, po prvi put, i ostvaren. Takođe, po prvi put, zahtev protestanata bio je vrlo jasno definisan i dostižan u relativno kratkom vremenskom roku.\nNakon ovih dešavanja, započeo je uzlazni talas različitih formi izražavanja građanskog bunta. Od vađenja cevi iz reke Rakite, kada su sami građani izvršili sudsku presudu koju nijedan drugi organ nije smeo, do početka borbe protiv iskopavanja i eksploatacije litijuma u Jadru koja je, za mnoge, neočekivano, stvorila najširi aktivistički front, kome su počeli da se pridružuju i opozicioni politički aktivisti. Čak, aktivnosti usmerene protiv projekta Jadar i međunarodne korporacije Rio Tinto, postali su glavna tema kampanje za izbore koji će se desiti u aprilu ove godine.\nBorba protiv litijuma je tokom samo nekoliko meseci zaklonila sve druge ekološke probleme u Srbiji i postala, ne samo političko, već novo identitetsko pitanje koje je ujedinilo ljude različitih ideoloških orjentacija što je do samo pre nekog vremena delovalo nemoguće. Njen dosadašnji uspeh baziran je ponovo na jasno formulisanom zahtevu koji se očituje u dve reči – ne rudniku – kao simbolu uzurpirane države, ali i činjenici da su na njenom čelu bili autentični nosioci, odnosno stanovnici rudnikom ugroženih područja, kao i doslednom sprovođenju svih najavljenih koraka, koji uključuju i različite radikalizovane metode borbe. To je dovelo do mogućnosti uključivanja velikog broja ljudi koji su se sa borbom meštana Jadra identifikovali preko svog nezadovoljstva stanjem u društvu, a istovremeno nisu morali da procenjuju kredibilitet i reputaciju onih koj su bili na njenom čelu. Shodno tome, režim je posustajao pred pojedinačnim zahtevima kao što su ukidanje ili izmena zakona, ukidanje uredbe Vlade, odluke lokalne samouprave…\nSve što smo do sada mogli da naučimo iz skoro petogodišnjeg iskustva Srbije na liniji je globalnih trendova. Kriza liberalne demokratije dovela je do daljeg pada poverenja u sve njene subjekte, pa i politike stranke i formalizovane organizacije civilnog društva. U takvim uslovima, akumulirano nezadovoljstvo u društvu pretvara se u građanske pobede samo ako ga artikulišu oni koji do sada nisu dobili priliku da razočaraju građane i ako su u stanju da formulišu jasne i konkretne zahteve koji će vraćati poverenje da su promene, koliko god bile male i pojedinačne, moguće.\nProgramska direktorka Građanskih inicijativa u Srbiji\nIzložba fotografija On the Move u Beogradu\nPostavljena izložba “On the Move” na Fališ festivalu u Šibeniku\nOglas za vebinar za profesore istorije i društvene grupe predmeta\nPredavanje antiratnog pokreta kao dio odgovorne nastave\nAveti prošlosti i totalitarni diskurs sadašnjosti: iluzije suočavanja s prošlošću\nOtpor kao generacijsko pravo - nasljeđe Zdravka Grebe\nPost-jugoslavenske generacije, one rođene neposredno prije,...\nOd historijskog AVNOJ-a do granate u krovište – transformacija jedne zajednice\nBio je 26. novembar 2017. godine, kišni dan uz pokoju mokru...\nZašto je suočavanje s prošlošću u BiH nemoguć proces\nPrevladavanje prošlosti i suočavanje s njom su teme koje s...\nGrađanstvo Evropske unije (EU) – veza prava, ogledalo raznolikosti\nU stara vremena, kada su međunarodna putovanja bila malo vi...\nKada su nakon predsedničkih izbora, aprila 2017. godine, po...\nNeki dan nam je stigla vest iz Strazbura, francuski je preds...\nKoja je moja radnja? Osnovno karikaturalno pitanje koje svak...\nPosećivanje mesta zločina počinjenih u naše ime: o jednoj od političkih praksi Žena u crnom\n“Ženama je, kao drugima istorije, podaren status onih koj...\nŽivot i spoticanja\nPripadam generaciji rođenoj posle 1992.godine. To znači da...\nU januaru 2021. šest glumica optužilo je svog nekadašnjeg...\nTraženje izlaza iz magle\nEvropska perspektiva zapadnog Balkana je u magli. Magla se s...\nBulevar Svetog Petra Cetinjskog 96 III / 6\nTelefon: +382 20 225 479\nFax: +382 20 228 499\nKorisni materijali i novosti u vašem sandučetu!\n2022 New Page © All Rights Reserved\nAutor & Kolumne


Tom prilikom, predsedniku Vučiću biće dodeljeno zvanje Počasnog građanina grada Jagodine, saopštila je Služba za saradnju sa medijima predsednika Srbije. ZAPRATITE NPORTAL NA ...\nPredsednik Srbije Aleksandar Vučić prisustvovaće sutra, sa početkom u 13.30 časova, svečanoj sednici Skupštine grada Jagodine, koja se održava povodom Dana oslobođenja grada. Tom prilikom, predsedniku Vučiću biće dodeljeno zvanje Počasnog građanina grada Jagodine, saopštila je ...\nVučić danas u Jagodini dobija zvanje Počasnog građanina\nRTV - 17.10.2021\nPredsednik Srbije Aleksandar Vučić prisustvovaće danas sa početkom u 13 sati i 30 minuta, svečanoj sednici Skupštine grada Jagodine, koja se održava povodom Dana oslobođenja grada. Tom prilikom, predsedniku Vučiću biće dodeljeno zvanje Počasnog građanina grada Jagodine, ...\nVučić danas u Jagodini dobija zvanje Počasnog građanina!\nInformer - 17.10.2021\nPredsednik Srbije Aleksandar Vučić prisustvovaće danas, sa početkom u 13.30 časova, svečanoj sednici Skupštine grada Jagodine, koja se održava povodom Dana oslobođenja grada Tom prilikom, predsedniku Vučiću biće dodeljeno zvanje Počasnog građanina grada Jagodine, saopštila je ...


Trening za organske proizvođače u Slovačkoj u organizaciji COPS-a - Višegradski fond\nCentar za organsku proizvodnju Selenča (COPS), kao nosilac međunarodnog projekta koji za cilj ima osnaživanje mladih poljoprivrednika, učestvovaće na stručnom skupu u Slovačkoj – treningu za mentore u mestu Svaty Jur.\nTrening podrazumeva intezivne obuke mentora – organskih proizvođača iz tri zemlje, uključujući praktične zadatake. Takođe, biće predstavljen sektor organske proizvodnje u Slovačkoj i principi, politike i zakonodavni okvir koji se odnosi na ove vrstu poljoprivrede u Evropskoj uniji. Biće organizovane posete organskim gazdinstvima u mestima Hruby Šur i Lozorno.\nInače, jedan od najvažnijih rezultata projekta je prenos iskustava i znanja zemalja V4 u oblasti organske proizvodnje mladima koji žele da počnu svoj posao u oblasti organske proizvodnje, ali i promocija i unapređenje uslova za bavljenje ovom proizvodnjom u našoj zemlji, Bosni i Hercegovini i Moldaviji, što će doprineti ruralnom razvoju i ostanku mladih u seoskim sredinama. Zalaganja za organsku proizvodnju nalaze se u pozitivnim ekonomskim efektima koji se ostvaruju na nivou viših prihoda i nižih troškova od konvencionalne proizvodnje bez obzira na ostvarivanje nižih prinosa. Otuda organska proizvodnja pored zaštite životne sredine i očuvanja prirodnih resursa ističe rast ekonomskih performansi i snage proizvođača a time direktno utiče na rast privredne aktivnosti u ruralnim područjima, što će se pozitivno odraziti na pitanje ostanka mladih na selu.\nDraft agenda treninga\nDocument PDF, 740.65 KB, 63 downloads, 15 Feb, 2018 21:22


Održana onlajn proslava „Dana inkluzije“ sa pilot školama iz Crne Gore - News\nCrna Gora 21.oktobar 2021.\nOvogodišnja proslava „Dana inkluzije“ održana je 11. i 13. oktobra 2021. godine sa oko 80 učenika i učenica iz 40 pilot škola, koji su razgovarali o inkluzivnoj školi i školskim demokratskim praksama u četiri odvojene sesije. Svaka sesija je bila tematska i ticala se različitih vidova stigmatizacije i diskriminacije. U tom smislu razgovaralo se o učenicima sa posebnim potrebama, romskim i drugim manjinskim grupama učenika/ca, LGBT učenicima/a, učenicima/a iz socijalno ugroženih porodica i drugim ranjivim grupama učenika i učenica.\nPričaonicu su vodile Tamara Milić iz Ministarstva prosvjete, kulture, nauke i sporta i Marijana Blečić, nacionalna ekspertkinja za inkluzivno obrazovanje.\nPsihološkinja iz Resursnog centra za djecu i mlade je govorila o prilagođavanjima koje škole moraju uraditi u zavisnosti od fizičke ili mentale ometenosti učenika/ca. Jedan učenik je posvjedočio da su u njegovoj školi „bilo nastavnika koji su odbijali da predaju jednom odeljenju u kojem je učio dječak sa autizmom jer nijesu mogli niti znali da rade na pravi način sa njime”.\nBivši učenik srednje škole iz RE zajednice podijelio je svoje lično iskustvo u vezi sa diskriminacijom koju je dozivio tokom svog školovanja. Jezička barijera, neadekvatna društvena interakcija i nedostatak podrške otežavali su njegovo iskustvo učenja. Ipak, uspio je da završi srednju školu i trenutno pohađa fakultet. „RE učenici su isključeni i iz nastavnih i vannastavnih aktivnosti u mojoj školi, pa sam se zalagao za njihova prava u Đačkom parlamentu“, rekao je jedan od učenika.\nLGBT aktivistkinja je istakla važnost prihvatanja učenika onakvima kakvi jesu i napomenula da LGBT adolescenti još uvek nisu prepoznati kao ranjiva populacija u školskim ustanovama.\nRečeno je i da je ekonomski kontekst COVID-19 i nedostatak sredstava posebno pogodio studente i studentkinje iz ekonomski ugroženih sredina iznenadnim prelaskom na obrazovanje na daljinu, te da ta ranjivost ubrzano raste.\nUčenici su iznijeli svoja razmišljanja o inkluzivnim školama: „Kada razmišljam na temu inkluzivne škole pomislim na okean sa svom djecom ovog svijeta bez obzira na razlike među njima, a djeca koja imaju posebne potrebe nijesu usamljeno ostrvo u tom okeanu, niti poseban akvarijum, već zlatne ribice u tom okeanu“; „Dobro bi bilo praviti razne emisije, istraživanja plasirati ih preko društvenih mreža koje svi koristimo, kako bi nam te informacije bile svima dostupne, Važno je i to raditi uvijek, bukvalno “iskakati iz frižidera”, kako bi se stalno upoznavali sa tim”.\nProjekti u obrazovanju otvorili su prostor za jačanje svijesti u državi o ovim problemima, posebno nakon odluke koju je donijelo Ministarstvo prosvjete da odredi zvanični „Inkluzivni dan“ sa ciljem promovisanja koncepta inkluzivnog obrazovanja kao reformskog načela – isti će se obiljeležavati u crnogorskim školama svakog 11. oktobra.\n„Pričaonica“ je organizovana u okviru zajedničkog programa Evropske unije i Savjeta Evrope „Horizontal Facility za Zapadni Balkan i Tursku 2019-2022“ kroz projekat „Kvalitetno obrazovanje za sve“ u Crnoj Gori.


Lipovina: Pitao sam selektora da li sam kažnjen jer jedini nisam aplaudirao Peđi Boškoviću | Sportski.me\nLipovina: Pitao sam selektora da li sam kažnjen jer jedini nisam aplaudirao Peđi Boškoviću\nBy Velibor GasanovicDecember 25, 2021No Comments\nOn se nije našao na listi igrača na koje Roganović računa za predstojeće Evropsko prvenstvo.\nLipovina je rekao da Roganović za selektora Crne Gore nije izabran kao iskusni stručnjak, niti zbog postignutih rezultata kao trener već da je budući da mu je to bio prvi selektorski angažman, došao je u reprezentaciju da stiče iskustvo, bez dana provedenog u trenerskom pozivu.\nOn je rekao da je Roganoviću saopštio da je izbjegao da sve to kaže nakon utakmice pred igračima da mu ne bi potpuno srozao ugled i pokvario atmosferu, na što mu je selektor odgovorio da ću imati priliku sljedeći put.\n“Zajedno smo proživjeli lijepe trenutke, gdje smo se osjećali posebno i uzvišeno reprezentujući našu državu, ali sa grobarima crnogorskog rukometa ne mogu dalje sarađivati”, kazao je Lipovina.\n“Vi ste jedina svijetla tačka u tami koja prekriva crnogorski rukomet, vaše poruke i pažnja znače mi mnogo i ispunjavaju me kao čovjeka”, naveo je Lipovina\nOn je rekao da će nastaviti da igra i uživa u rukometu po evropskim dvoranama gdje vladaju profesionalni odnosi i puno poštovanje svakog igrača.\nCrna GoraRSCGVladan Lipovina\nPrethodni članakMarija Vuković: Nadam se da ćemo u Parizu imati brojniju delegaciju\nSledeći članakPoznati crnogorski brend za božićnom trpezom NBA asa FOTO


Obavezan negativan test za one koji se sa Kosova vraćaju u Nemačku - Radio Kontakt Plus\nObavezan negativan test za one koji se sa Kosova vraćaju u Nemačku\n21:55, 31.07.2020Izvor: KoSSev\nKosovska ambasada u Nemačkoj pozvala je građane koji provode praznike na Kosovu da se pridržavaju uputstava kosovskog Nacionalnog instituta za javno zdravlje, sopštivši da je od sledeće nedelje, za one koji se budu vraćali, neophodan negativan test na koronavirus.\n„Sve koji provode praznike na Kosovu molimo da slede uputstva Nacionalnog instituta za javno zdravlje Kosova. Za sve one građane koji će se vratiti sa Kosova u Nemačku – od sledeće nedelje je obavezan test na COVID-19“, navodi se u obaveštenju ambasade objavljenom na Fejsbuku.\nAmbasada je još jednom apelovala na građane da se pridržavaju propisanih mera u borbi protiv koronavirusa – da održavaju distancu, nose maske i održavaju higijenu.\nPodsetimo, pre nekoliko dana kosovska Ambasada u Nemačkoj je takođe na svojoj Fejsbuk stranici saopštila da će građani Kosova koji putuju u Nemačku imati mogućnost da se testiraju na COVID-19 na svim aerodromima u ovoj zemlji.\nTagovi: NemačkaAmbasadaKorona virusKosovo\nNemačka donirala Kosovskoj policiji opremu vrednu više od 240.000 evra\nNemačka sa 72 miliona evra pomaže Kosovu\nOprema za ambulantu pri Bogosloviji u Prizrenu\nMas: Sveobuhvatan, obavezujući sporazum Beograda i Prištine nema alternativu\nŠib: Dijalog Beograda i Prištine u prvim mestima agende Nemačke


Savet za štampu odbacio žalbu Jorgovanke Tabaković : Nadlanu.com\nObjavljeno 25. jan 2014. / 15:57:31\nNovosadski radio 021, kao i drugi mediji koji su reagovali na vest o tome da ćerka guvernerke Narodne banke Srbije Jorgovanke Tabaković, Milena Tabaković, ima službeno vozilo i vozača koji je vozi na predavanja u Beograd, nisu prekršili Kodeks novinara Srbije, navedeno je u odluci Saveta za štampu.\nMediji su bili u pravu\nU žalbi Savetu za štampu guvernerka je istakla da “objavljivanjem neistinite vesti kojom se direktno diskredituje moja ličnost zlonamerno se navodi javnost da se mimo važećih pravila, korišćenjem položaja ili drugim vidovima nemoralnog ponašanja, članovima moje porodice omogućavaju privilegije zahvaljujući tome što su moja deca”.\nUklanjanje vesti sa portala\nPodsetimo se, vest povodom koje se guvernerka Tabaković žalila Savetu ukratko je glasila:\nMileni Tabaković, ćerki guvernerke NBS Jorgovanke Tabaković, novosadska filijala Republičkog zavoda za zdravstveno osiguranje obezbedila je službeni automobil i vozača kako bi dva puta nedeljno išla u Beograd na predavanja. Informaciju je najpre objavio novosadski radio 021, koji ju je ubrzo “povukao” sa svog sajta, nakon čega ju je bilo moguće naći samo na portalima Autonomija.info i Cins.rs.\nCentar za istraživačko novinarstvo Srbije stupio je u kontakt sa uredništvom radija 021, koje im je objasnilo da je skidanje teksta bila odluka uredničkog kolegijuma, iako su informacije u njemu objavljene bile “u potpunosti tačne i proverene, takođe i dokumentovane”. Neposredno po objavljivanju ove vesti sajt Autonomije.info je oboren, dok je vest sa sajta CINS-a uklonjena posle hakerskog upada. I dok su novinarska udruženja reagovala na pokušaj gušenja novinarskih sloboda, guvernerka se pismom obratila javnosti, navodeći da mediji Milenu Tabaković “napadaju kao ćerku guvernera, ali da je ona brani kao majka”.\nU odluci Saveta, dostavljenoj između ostalog i redakciji portala Autonomija. info, navedeno je sledeće:\n"Za javnost je svakako od značaja vest da, u zemlji koja je po nivou zdravstvene zaštite na poslednjem mestu u Evropi, Republički fond za zdravstveno osiguranje plaća prevoz i vozača zaposlenima koji se školuju u drugom gradu, a to što to pravo, odnosno privilegiju, nema samo ćerka guvernerke Tabaković, ništa ne menja u obavezi novinara da javnost upozna sa tim. Guvernerka Narodne banke jeste javna ličnost, čija je privatnost Kodeksom novinara manje zaštićena od privatnosti „običnih građana“, zbog čega je sasvim razumljivo da su mediji, objavljujući ovu informaciju, naveli da je reč o ćerki guvernerke NBS”.\nU svojoj žalbi, guvernerka se osvrnula i na, kako ih je nazvala, “neosnovane optužbe i kafkijanske pretpostavke” o uklanjanju teksta sa ostalih sajtova, među kojima je bio i CINS-ov.\n“Na taj način je zapravo učinjen pokušaj da se stvori utisak u javnosti kako sam ja kao guverner izvršila pritisak kako bi se ova vest povukla sa svih internet portala, što je naravno, notorna neistina i potpuna besmislica.”, navela je Tabaković.\nIpak, stav Saveta bio je drugačiji:\n"Od značaja za javnost je i da bude upoznata sa tim da postoje pritisci na medije kojima oni nisu u stanju da se odupru, kao i da kod novinara postoje mehanizmi autocenzure.\nKodeks novinara Srbije propisuje obavezu novinara da se suprotstave svakom pritisku na slobodno obavljanje profesije i svakom vidu cenzure i da o tome izveste javnost. Autocenzura se takođe smatra kršenjem profesionalnih i etičkih normi, zbog čega Komisija osuđuje ovakvo ponašanje.\nKomisija za žalbe izražava posebnu zabrinutost zbog uklanjanja tekstova sa veb portala i podseća sve novinare i urednike da Kodeks novinara Srbije propisuje obavezu novinara da se suprotstave svakom pritisku na slobodno obavljanje profesije i svakom vidu cenzure i da o tome izveste javnost. Autocenzura se takođe smatra kršenjem profesionalnih i etičkih normi, zbog čega Komisija osuđuje ovakvo ponašanje."\nInače, navode iz teksta novosadskog radija nekoliko sati po objavljivanju, pa uklanjanju vesti sa sajta, potvrdio je i direktor RFZO-a Momčilo Babić, rekavši “da je 22 ljudi poslao na usavršavanje, uključujući i ćerku Jorgovanke Tabaković i da oni ina imaju pravo na korišćenje službenog vozila ili na prenoćište u Beogradu”.\nNekoliko dana kasnije, portal Autonomija.info objavio je informaciju da je ovakva odluka u suprotnosti sa Pravilnikom o stručnom usavršavanju zaposlenih u ovoj ustanovi.\nIzvor: CINS / Milica Stojanović\ncinsjorgovanka tabakovićsavet za štampuzloupotreba službenog položaja


Otvoren 58. Oktobarski likovni salon, postavka u LKC-u do sredine novembra - Televizija Leskovac\nOtvoren 58. Oktobarski likovni salon, postavka u LKC-u do sredine novembra\nPrva nagrada 58. Oktobarskog likovnog salona, koji je otvoren sinoć u Leskovačkom kulturnom centru, dodeljena je Ivanu Milenkoviću za sliku „Smart phone light 12“. Druga je uručena Zoranu Krulju za sliku “Veliki dirigent”, a treća Jeleni Dojčinović za njeno delo pod nazivom „Japanese blue“.\nStručni žiri činili su istoričari umetnosti Biljana Grković, muzejski savetnik Umetničke galerije u Kruševcu, Milica Todorović, umetnički direktor Galerije savremene likovne umetnosti u Nišu i Srđan Marković, univerzitetski profesor, član Odbora za likovne umetnosti Matice srpske u Novom Sadu.\nObrazlažući delo prvonagrađenog Ivana Milenkovića stručni žiri naveo je da je reč o umetniku koji na suveren način realizuje temu koja tretira pitanje opsednutosti savremenog čoveka sredstvima masovne komunikacije, provocirajući realnu otuđenost i egzistiranje u virutuelnom svetu.\nKroz sliku „Veliki dirigent“, Zoran Krulj, kome je pripala druga nagrada, u simboličnom krugu nadrealnog prizora iščitava savremeno doba, prepuno paradoksa i izazova, obrazložio je stručni žiri.\nOd 83 rada prispela na konkurs, stručni žiri je za izlaganje odabrao 46 dela 34 autora različitih generacija i likovnih poetika.\nPostavka ovogodišnjeg Oktobarskog salona biće pred leskovačkom likovnom publikom do polovine novembra.\nTags: LESKOVAČKI KULTURNI CENTAR, LKC, Oktobarski likovni salon


Prilikom prinudne naplate nalaze se neopravdane stavke koje se naplaćuju dužnicima - Biznis i Finansije\nHome\tVestiPolitika i društvo\tPrilikom prinudne naplate nalaze se neopravdane stavke koje se naplaćuju dužnicima\nPrilikom prinudne naplate nalaze se neopravdane stavke koje se naplaćuju dužnicima\nGrađani Srbije nisu dovoljno informisani o svojim pravima u nekom izvršnom postupku, posebno kada vode spor o neplaćenim računima za komunalne usluge. Sa druge strane, više od polovine izvršnih predmeta u Srbiji čine dugovi građana prema komunalni preduzećima, čak 60 odsto i beleže trend rasta.\nO tome kako da se reše problemi izvršne naplate komunalnih dugova u Pančevu govorilo se na onlajn diskusiji koju je organizovao Centar za evropske politike (CEP).\nPančevo je inače poznato kao grad gde su se sporovi građana i komunalnih preduzeća o neplaćenim obavezama nagomilali, a nedavno je veliki broj tih predmeta prosleđen javnim izvršiteljima.\nU sporovima zanemaruje Zakon o zaštiti potrošača\nOrganizacije za zaštitu potrošača često skreću pažnju da se u tim sporovima zanemaruje Zakon o zaštiti potrošača.\nNebojša Lazarević iz CEP-a kaže da je kod prinudne naplate dugova za komunalnie usluge u Srbiji često ukazuje da nadležne institucije o tome zapravo uopšte ne pričaju međusobno, pa dolazi do nerazumevanja problema.\nOn podseća da je ministarstvo pravde nadležno za izvršitelje, ministarstvo trgovine za potrošače, a ministarsvo građevine za komunalne usluge.\nPrema njegovim rečima, novi ministar građevine pozvao je predstavnike CEP-a da razgovaraju o aktuelnim problemima u oblasti komunalnih usluga i obećao promenu zakona, ako bude neophodno.\n„Drago mi je što ćete ići u ministarstva, ali mislim da to nije dobar metod“, smatra Radomir Ćirilović iz Udruženja za zaštitu potrošača „Prosperitet“, koje ima sedište u Novom Sadu.\nOn naglašava i da bi u pregovorima sa državom na kojima se raspravlja o pravima korisnika komunalnih usluga uvek trebalo da bude i neki predstavnik nezavisne organizacije potrošača.\nĆirilović tvrdi i da se među troškovima koji se naplaćuju prilikom prinudne naplate komunalnih dugova često nalaze i neopravdane stavke koje se naplaćuju dužnicima.\nTu kako kaže spadaju i troškovi poštanse dostave od 300 dinara, dok je prava cena slanja pošiljke 60 ili 70 dinara.\nĆirilović kaže i da neka komunalna preduzeća na računima naplaćuju i troškova, čak i u onim slučajevima kada korisnik nije imao nikakvu potrošnju.\nPredstavnik „Prosperiteta“ kaže da je problem što se kod naplate komunalnih usluga ne poštuje Zakon o zaštiti potrošača (posebno čl. 140), koji predviđa i da se u komunalnim prduzećima imenuju komisije za reklamacije.\nU tim komisijama bi kako naglašava trebalo da budu i predstavnici potrošačkih organizacija.\nSa druge strane problem nastaje i kada komunalna preduzeća nemaju jasno definisan ugovorni odnos sa svojim potrošačima.\nOn smatra i da je većina rukovodilaca u komunalnim preduzećima u Srbiji postavljena po političkoj liniji i da zbog toga nije stručna za posao koji im je poveren, pa se problemi nagomilavajui.\nJovan Ristić iz ograizacije potrošača „Efektiva“, podsetio je da ta organizacija takođe insistira da se kod naplate komunalnih usluga poštuje Zakon o zaštiti potrošača.\nI on smatra da u svim komunalnim preduzećima treba da budu predstavnici potrošačkih organizacija, i onih koje država voli i onih koje država ne voli.\nPrema njegovim rečima, problem je i što tarife javnih izvršitelja tarifa nikada nisu bile na javnoj raspravi, čak ni onda kada je na javnoj raspravi bio Zakon o izvršenju i obezbeđenju.\n„U svakoj sledećoj promeni (tog) zakona, mora da se raspravlja i o tarifama javnih izvršitelja“, naglašava Ristić.\nProblem kako nalašava nastaje jer se sudije koje su nadležne u sporovima o dugovima građana prema komunalnim preduzećima pozivaju na važeće akte lokalne samouprave koji su često „u sukobu“ sa nekim zakonima.\nRistić kaže i da je „Efektiva“ uspela da pronađe 20 problematičnih stavki u odluci lokalne samouprave u Pančevu o plaćanju daljinskog grejanja.\n„Građani nemaju doživotni ugovor sa toplanom. Ne može (ni) da se naplaćuje usluga koja nije isporučena“, zaključuje Ristić.\n„Volonteri Kačarevo“ predstavljaju su organizacija koja je nedavno osnovana na teritoriji Grada Pančeva i prema rečima njihove predstavnice Nele Savić u naplati komunalnih usluga postoji jako puno problema.\n„Plaćamo usluge za odvodnjavanje u slučaju krizne situacije, kada su poplave, a svi kanali su zatrpani, ništa se ne radi po tom pitanju“, kaže Nela Savić.\nKomunalna preduzeća nisu dovoljno informisana\nNela koja je i licencirani medijator u rešavanju sporova podsetila je i na varijatnu dobrovoljnog namirenja, koja je često, prema njenim rečima jeftijina opcija za siromašne građane.\n„Imali smo jedan slučaj da je EPS tužio korisnika za iznos od 45 hiljada dinara, predložila sam im medijaciju, advokati su rekli da nemaju pravo odluke o načinu rešavanja“, objašnjava Savić.\nOna smatra da se takve stvari dešavaju jer građani i predstavnici komunalnih preduzeća nisu dovoljno informisani o medijaciji, koja je često jeftinija od drugih opcija.\n„Tarife su daleko povoljnije nego tarife svih advoktskih kakcelarija“, podseća Nela Savić.\nNaglašava i da su u slučaju medijacije daleko povoljnije okolnosti i u vezi sa plaćanjem sudskih troškova.\n„Pitanje medijacije od strane licenciranih medijatora nije detaljnje analizirano, pokušaćemo da to pitanje razmotrimo i da o tome popričamo sa javnim izvršiteljima“, kaže Dušan Protić iz Centra za evropske politike.\nProtić je naglasio i da na diskusiji o problemima naplate komunalnih dugova koju su orgnizovali nema predstavnika Grada Pančeva, iako im je na vreme upućen poziv da u njoj učestvuju.\nPrema rečima Sonje Prostran iz Agencije Sjedinjenih Američkih Država za međunarodni razvoj (USAID) do sada su sprovedena ukupno četiri postupka dobrovoljnih namirenja sporova (medijacije ili na engleskom jeziku „soft collections“), iako se ta praksa u Srbiji primenjuje od januara 2020. godine.\n„Mislim da komunalna preduzeća nisu dovoljno informisana o tome“, smatra Prostran.\nSa druge strane naglašava i da javnim izvršiteljima mnogo koraka u vezi sa samim postupkom dobrovoljnog namirenja nije dovoljno jasno.\n„Potrebna je koordinisana akcija između nekoliko ministarstava, gradskih i lokalnih samouprava da se ovaj postupak (medijacije) reaktivira“, naglašava predstavnica USAID-a.\nTo je posebno važno, kako naglašava jer troškovi izvršnog postupka ponekad mogu da premaše iznos duga koji se potražuje putem javnog izvršitelja.\nEfekti privatizacije sektora obezbeđenja u Srbiji: Imperija partijskih interesa uz ponekog penzionera\nSrbija investitorima još atraktivnija uključivanjem obveznica u J.P. Morgan indeks


Najbolji PostgreSQL hosting 2022 sa SSD-om | HostAdvice\nUpdated on 05. februar 2022. 11.14\nNajbolji PostgreSQL hosting 2022 sa SSD-om\nPostgreSQL je objektno-relacijska baza podataka koja se povezuje sa različitim programskim jezicima i serverskim skriptama kako bi se omogućilo stvaranje složenih mobilnih i veb-aplikacija. Mnoge veb-hosting kompanije su dodale podršku za PostgresQL bazu podataka svojim LAMP platformama zbog velike potražnje. Ove veb-hosting kompanije takođe dodaju phpPgAdmin u cPanel za postizanje industrijskog standarda kada su u pitanju programi za upravljanje bazama podataka.\nPostgresQL se može instalirati na VPS ili namenskim serverskim planovima nezavisno o prilagođenom steku veb-servera, bilo pomoću alata za komandnu liniju, bilo pomoću izrade snepšotova. VPS i namenski planovi servera nude dodatne resurse potrebne za podršku kompleksnih PostgresQL aplikacija.\nTip hostinga PostgreSQL hosting\n2,75 US$ / mo\n23 Planovi za hosting\n18,28 US$/ mo\n16Planovi za hosting\n123…145 Sledeća stranica\n1 - 10 od 1449 kompanija za hostovanje


Nova knjiga Duška Lopandića u Arhipelagu | Arhipelag\nNova knjiga Duška Lopandića u Arhipelagu\nBeograd, 19. decembra 2013. – Knjiga Duška Lopandića Bitke za Balkan donosi priče, hronike i povesti o borbama i bitkama pre i nakon Kosova, o vladarima i državnicima, o vojskovođama i poklisarima, o čuvenim junacima i ratnicima, i o tome kako su Osmanlije stigle na Balkan, kako se pobeđivali i kako su počeli da gube.\nRaspon ove izvrsno napisane i uzbudljive knjige koja se čita netremice neobično je veliki: od pojave Turaka na Balkanu do opadanja i potiskivanja njihove imperije, od Ertogrula i Osmana do kralja Milutina i cara Dušana, od arhiepiskopa Danila do vojvode Momčila, od poslednjih Nemanjića do poslednjeg juriša krstaša, od bitke na Marici do bitke na Varni i druge Kosovske bitke, od Mehmeda Osvajača i Sulejmana Veličanstvenog do princa Evgenija Savojskog i nekoliko opsada Beograda.\nU prvom poglavlju knjige Lopandić daje pripovesti iz Dušanovog doba u kojima dominiraju dinamički odnosi Srba, Vizantinaca i Turaka.\nPripovesti u drugom poglavlju govore o turskom osvajanju Balkana od Maričke bitke do Bitke kod Varne i druge Kosovske bitke 1446. godine.\nTreće poglavlje govori o pobedama i porazima Osmanlija, ali je okosnica svih priča u ovoj celini Beograd, od opsade Beograda od strane sultana Mehmeda Osvajača preko pada Beograda u ruke Sulejmana Veličanstvenog do ratova i pobeda princa Evgenija Savojskog.\nLopandićeva knjiga ispunjena je upečatljivim detaljima, raskošnim opisima junaka, bitaka i događaja, zaboravljenim epizodama minulih epoha, scenama koje izražavaju simboličku sliku jednog istorijskog vremena.\nDonoseći nam priče iz istorije, utemeljene na pouzdanim znanjima iz istorijske građe, arhiva i knjiga, Duško Lopandić je u knjizi Bitke za Balkan pokazao kako istorija može da bude i uzbudljiva i zanosna priča.\nArhipelag knjigom Duška Lopandića Bitke za Balkan pokreće svoju novu ediciju Priče iz istorije u kojoj će objavljivati knjige u kojima se na istovremeno pouzdan i zanimljiv način pripoveda o događajima iz savremene ili starije istorije.\nDr Duško Lopandić je profesionalni diplomata i stručnjak za evropsko pravo i regionalne odnose. Objavio je dvadesetak publikacija i preko sto naučnih članaka na teme Evropske unije i međunarodnih odnosa. Duško Lopandić godinama piše i knjige i povesti iz oblasti popularne istorije, kao i udžbenike istorije. Napisao je istorijske knjige: Letopis velikih župana, Purpur imperije, Likovi i priče iz srpskog srednjeg veka, Dinastije koje su vladale Evropom, Poslužiti svome dragom otečestvu – iz diplomatske istorije Srbije 1804-1914.


Krije li se u lami lek za kovid 19? - 06.05.2020, Sputnik Srbija\nPrema navodima američkih i belgijskih naučnika, lama zvana Vinter mogla bi biti ključ za prolaženje leka za kovid 19. 06.05.2020, Sputnik Srbija\n21:45 06.05.2020 (Osveženo: 03:08 26.08.2021)\nIstraživači sa Univerziteta u Ostinu, država Teksas i Nacionalnog instituta za zdravlje i Univerziteta Gent u Belgiji, rekli su da su pomoću lame stvorili antitela za koje tvrde da štiti ljudske ćelije od kovid 19, prenosi Tanjug pisanje „Skaj Njuza“.\nTim je pre četiri godine počeo da istražuje antitela koja mogu da se suprotstave virusima SARS ili MERS, koja su povezani sa novim korona virusom. Tada su lami zvanoj Vinter, koji ima četiri godine i živi na farmi u belgijskom selu, ubrizgane sigurne verzije virusa SARS i MERS.\nNaučnici su zatim izolovali i antitela iz njene krvi, koja se proizvode kao odgovor na antigen i mogu pomoći u sprečavanju buduće infekcije.\nOvo je korišćeno za stvaranje novog antitela za koje naučnici kažu da može da spreči SARS-KoV-2, korona virus koji uzrokuje da kovid 19 inficira ćelije.\n„Ovo je jedno od prvih antitela za koje se zna da neutrališe SARS-KoV-2“, rekao je Džejson Meklelan, vanredni profesor molekularne bio-nauke u UT Austin i jedan od autora studije.


Španci manje osuđuju druge, ali su Srbi otvoreniji za nova poznanstva | Srpska dijaspora | Vesti iz dijaspore i o dijaspori\nŽivot Nađe Vujačić je i pre njenog odlaska u Španiju bio turbulentan: osim Srbije, živela je i u Americi, Rumuniji i Crnoj Gori. Poslednje iskustvo ovakvog tipa bio je Erasmus volonterski program koji ju je na godinu dana odveo na sever Španije.\nPrema njenim rečima, život u Španiji nije mnogo drugačiji u odnosu na Srbiju, ali svakako da ima razlike.\nKako kaže, ljudi u Španiji su mnogo smireniji, ne mare za tuđe živote, ne osuđuju.\n„S druge strane, primećujem da smo mi Srbi mnogo bliskiji, otvoreniji za upoznavanja i prihvatanja novih osoba u društvo, kulturniji za neke osnovne stvari koje učimo u kući, kao što su upoznavanje, držanje ruke na ustima dok zevamo, persiranje. To su stvari koje su me mnogo iznenadile jer se ovde ne rade“, ističe naša sagovornica.\nKaže da je to što je imala momka Španca mnogo olakšalo moju integraciju u društvo, kao i činjenica da je govorila jezik.\n„U suprotnom, mislim da bi mi bilo mnogo teško da steknem neka poznanstva s obzirom na to da ovde na severu Španije ima jako malo naših, a ljudi odavde su prilično hladni. Potpuno suprotno od juga, što ljudi uvek zamišljaju kada pomisle na Španiju“, kaže Nađa.\n„U Srbiju idem jednom do dvaput godišnje i uvek mi bude neizmerno drago kada dođem kući i kada provedem vreme sa svojom porodicom i prijateljima. I dok sam ovde u Španiji, uvek pominjem lepe stvari vezane za moju zemlju, međutim, kada provedem neko vreme tamo, pa i samo nedelju dana, nanovo počinjem da primećujem mnoge stvari koje su mi smetale i ranije. Naravno, nigde nije savršeno, ali mislim da Srbija ima još dug put da pređe kako bi ljudi zaista bili zadovoljni uslovima života“, kaže Nađa, dodajući da je mentalitet naših ljudi je prilično zatvoren i stalno se, kao nacija, inatimo – svima i svemu.\nPrema njenim rečima, kada dođe u Srbiju, primećuje da je veliki broj ljudi dosta nezadovoljan, ogorčen, pa čak i nekulturan, te umeju i da opsuju za svaku sitnicu.\n„Ne smatram da treba svi da šetamo ulicom sa osmehom na licu, ali da poštujemo neke osnovne društvene norme, to ne bi trebalo da bude tako teško“, objašnjava Nađa.\nKaže da veruje da svako od nas sam bira kako će da živi bez obzira na mesto u kom se nalazi i svako ima potpunu odgovornost za svoj život. Samim tim, ne želi da krivi ni predsednika, ni politiku niti bilo šta drugo za situaciju mnogih mladih u našoj zemlji, već prost kvalitet života, vazduha, hrane i vode navodi kao neke od glavnih razloga zbog kojih mi je drago što nije u Srbiji.\n„U Španiji živim na okeanu i kvalitet hrane, vode i vazduha je neuporediv i neizmerno sam zahvalna na tome“, kaže Nađa.\nDa li će se vratiti u Srbiju, ne zna ni sama, ali kaže da to za sada nema u planu s obzirom na to da u Španiji i njen verenik i ona imaju posao i planiraju osnivanje porodice.\nMeđutim, kako ističe, da joj je neko pre tri godine rekao da će živeti tu i imati sve što ima sad, ne bi mu verovala, te njena vrata uvek ostaju otvorena za bilo koju državu na svetu, ne samo za Srbiju.\n„Ono što mi Španija pruža u odnosu na Srbiju jeste mnogo više mira, sigurnosti, finansijske stabilnosti i slobode. Bolji kvalitet života“, rekla je Nađa.\nMeđutim, upravo zbog potpuno drugačijeg mentaliteta ljudi u Srbiji i Španiji, objašnjava da joj je često veoma teško da ostvari bolja poznanstva sa ljudima iz mesta u kom živi, jer su ljudi prilično zatvoreni, te se podrazumeva da joj prijatelji i porodica najviše nedostaju.\nIpak, vesti iz Srbije ne prati, kao ni vesti iz Španije.\n„Ako je nešto važno, saznam preko nekoga ili preko društvenih mreža, ali ne želim da trošim vreme i energiju na najčešće negativan sadržaj“, objašnjava Nađa.\nTakođe, ni ljudi u njenom okruženju nisu preterano upućeni u dešavanja u Srbiji.\n„Znaju otprilike gde se nalazi Srbija, eventualno kada je pobedila špansku ekipu u nekom sportu, i to bi bilo sve“, uz osmeh navodi Nađa.\nPrema njenim rečima, u njenoj okolini nema mnogo ljudi sa naših prostora.\n„S obzirom da živim u jednoj manjoj regiji u Španiji, poznajem samo jednu našu devojku sa kojom imam odličan odnos i vrlo rado se družim sa njom kada imamo vremena“, iskrena je Nađa.\nKada je njena karijera u pitanju, kaže da je uvek težila da radi u struci, jer veoma voli svoj posao.\n„S obzirom na to da sam diplomirani Difovac, trenutno radim kao personalni trener, u teretani, a ovde zaista, ne znam da li sam imala sreće ili prosto nije tako teško zaposliti se u ovoj oblasti. Pored posla u teretani, radim i na kreiranju online programa treninga kako bih mogla raditi i sa svim starim, pa i novim klijentkinjama iz Srbije, čemu se posebno radujem“, kaže naša sagovornica.\nKvalitet njenog života se, kako navodi, neizmerno popravio te ima mogućnost da lepo da zaradi, uštedi, priušti sebi stvari koje nije mogla u Srbiji, da vikendom ode na mini putovanje i do Portugala ako je to ono što želi.\n„Ljudi ovde imaju mnogo veću svest o važnosti fizičkog vežbanja, tako da se često organizujemo da idemo na pešačke rute, na plivanje, na jahanje ili bilo kakvu drugu sportsku aktivnost. U tome uživam u potpunosti“, ističe Nađa, dodajući da joj i pored lepog života u Španiji iz Srbije fale su porodična i prijateljska okupljanja, proslave i druženja druženja, jer se, kako kaže, te stvari u Španiji ne praktikuju onoliko koliko u Srbiji.\nTakođe, kroz smeh navodi da je drugačije i poštovanje privatnog prostora.\n„Španci pored toga što te poljube dva puta pri upoznavanju, dok ti nešto pričaju stanu na centimetar od tvog lica i to zna da bude prilično nekomforno za nekoga ko nije navikao na tako nešto“, objašnjava.


U Bijeljini je promovisan projekat "Dušu nisu ubili", čiji su autori novinar Mira Lolić Močević i istoričar Draga Mastilović, o stradanju Srba u BiH u 20. vijeku.\n"Srpski narod, koji po svim pisanim izvorima živi na prostoru BiH od devetog vijeka, stradavao je u 20. vijeku kao nijedan narod u Evropi - tri puta je na kućnom pragu ubijan, protjerivan, pokrštavan, ali je preživio", rekla je novinarima Močevićeva uoči promocije koja je održana u Eparhijskom centru.\nPrema njenim riječima, cilj ovog projekta Udruženja srpsko-ruski most je čuvanje srpskih žrtava od zaborava i borba za njihovo mjesto u istoriji, kulturi pamćenja i u obrazovnom sistemu srpskog naroda u BiH.\n"Namjera nam je da se napokon osnuje srpski institut koji će se baviti genocidom nad srpskim narodom na prostoru bivše Jugoslavije", istakla je Močevićeva.\nProjekat "Dušu nisu ubili" kroz dvije knjige i dokumentarni film prikazuje potresne sudbine srpskih žrtava u BiH, civila koji su preživjeli stravične zločine tokom Drugog svjetskog rata i u proteklom odbrambeno-otadžbinskom ratu.\nNakon predstavljanja na Beogradskom sajmu knjige prošle godine, ove su godine na sajmu predstavljena njegova izdanja prevedena na ruski, engleski i njemački jezik.\nMočevićeva očekuje da će hiljade ovih knjiga u svijetu doprijeti do svijesti međunarodne javnosti o stradanju srpskih civila, kroz lično svjedočenje žrtava, od kojih kao najpotresnije izdvaja priče silovanih srpskinja, među kojima je najmlađa žrtva imala devet godina.\nNa promociji u Bijeljini Močevićeva je poručila da pravde u svijetu mora biti za sve žrtve, ističući da ovaj projekat nije poziv na osvetu, nego na nezaborav.\nO stradanju Srba u BiH tokom prošlog vijeka govorili su profesor Miloš Ković i jedan od autora projekta, istoričar Draga Mastilović, koji je poručio da Srba zapadno od rijeke Drine ne bi više bilo da nije stvorena Republika Srpska.\nPromociju projekta u Bijeljini organizovao je Misijski fond Eparhije zvorničko-tuzlanske, a prikazivanju svjedočenja o srpskom stradanju u 20. vijeku prisustvovao je i njegovo preosveštensvo episkop zvorničko-tuzlanski Fotije.\nTornado u Oklahomi srušio hotel,...


Slučaj Goraždevac nije formalno obustavljen – Nadlanu.com\nSlučaj Goraždevac nije formalno obustavljen\nPRIŠTINA, 27. decembra 2010. (Beta) – Portparolka Euleksa Irina Gudeljević rekla je danas da istraga o ubistvu srpske dece kod Goraždevca nije formalno obustavljena, ali da policija do sada nije identifikovala nijednog osumnjičenog.\n„Istraga formalno može da bude obustavljena samo kroz odluku tužioca. Medutim, policijska istraga do sada nije identifikovala nijednog osumnjicenog. Ako istraga bude zvanično obustavljena u svakom trenutku može biti ponovo otvorena ukoliko se tužiocu na raspolaganje stave nove informacije koje bi potencijalno mogle da istragu pokrenu napred“, rekla je Gudeljević za agenciju Beta.\nNepoznati napadači pucali su u avgustu 2003. godine na grupu dece koja se kupala na reci kod Goraždevca. Tada su ubijeni Ivan Jovović (19) i Panto Dakić (12), a ranjeno je još petoro mladih.


Simić oslobođen pre isteka kazne | Institute for War and Peace Reporting\nSimić oslobođen pre isteka kazne\nSudije kažu da je okrivljeni izrazio kajanje zbog patnji koje je prouzrokovao, kao i da se bavio humanitarnim radom.\nBlagoje Simic was released from prison on 16 March 2011. (Photo: ICTY)\nPiše: Rachel Irwin iz Haga (TU br. 684, 18. mart 2011.)\nOsuđenik za ratne zločine, Blagoje Simić, prevremeno je pušten na slobodu – saopštio je ove sedmice Haški tribunal.\nSimić je po zanimanju lekar, a tokom rata u Bosni je bio najviši civilni zvaničnik bosanskih Srba u opštini Bosanski Šamac. Utvrđeno je da je pomagao i podsticao progon nesrpskih civila putem nezakonitih hapšenja, prisilnog razmeštanja i podvrgavanja zatvorenika nehumanim uslovima.\nŽalbene sudije su mu 2006. smanjile kaznu sa 17 na 15 godina, u šta je uračunato i vreme koje je proveo u zatvoru nakon što se 2001. predao Tribunalu. Prebačen je 2007. u Veliku Britaniju, gde je – prema dogovoru postignutom između Tribunala i vlade ze zemlje – boravio na odsluženju ostatka kazne.\nU odluci kojom mu se odobrava prevremeno oslobađanja – i koja je doneta još 15. februara, ali je javnosti saopštena tek ove sedmice – predsednik Tribunala, sudija Patrik Robinson (Patrick Robinson), naveo je da je Simić bio „zaposlen u ugostiteljskom i stolarskom odeljenju pritvorskog objekta, kao i da su mu izveštaji o radu i pohađanju odlični“.\nOsim toga, sudija Robinson je ukazao i na Simićevo pismo iz januara 2011., u kojem on navodi da je tečno naučio engleski jezik, te da po izlasku iz zatvora namerava da se vrati lekarskoj praksi. Takođe će „pokušati da aktivno doprinese pomirenju i stvaranju dobrosusedskih odnosa“ u Bosni, pri čemu „izražava žaljenje zbog svih žrtava rata, pogotovo žrtava [vlastite] političke aktivnosti“.\nIako je sudija Robinson izrazio „brigu“ zbog toga što Simić pokušava da „umanji svoju ličnu krivičnu odgovornost“ time što je izjavio da je nastojao da zaštiti svoju zemlju u građanskom ratu, sudija je primetio da je Simić ipak „izrazio kajanje zbog patnji koje je prouzrokovao, aktivno se angažovao u humanitarnom radu dok je boravio u zatvoru, a namerava i da se vrati lekarskoj praksi, kako bi doprineo svojoj zajednici“.\nSimić je iz zatvora pušten 16. marta, a istovremeno je i sa februarske odluke skinuta oznaka poverljivosti.\nTRI Issue 684\nSvedočenje o policajcu koji je spasao bošnjačkog dečaka\nPresuda Gotovini najavljena za april\nSvedok tvrdi da je Sarajevo bilo Karadžićev „talac“


Vesti, 23.02.2022, 11:30 AM\nGoogle testira novu funkciju u Google Chromeu koja omogućava korisnicima da dodaju beleške o lozinkama sačuvanim u veb pregledaču. Nova funkcija je primećena u eskperimentalnoj verziji Google Chromea - Canary (verzija 101).\nOva funkcija će omogućiti korisnicima da uređuju postojeću sačuvanu lozinku kako bi dodali dodatne informacije, kao što su imejl adrese povezane sa nalogom, sigurnosna pitanja/odgovori ili druge informacije koje mogu biti potrebne prilikom prijavljivanja ili korišćenja sajta.\nGoogle trenutno testira ovu funkciju sa manjom grupom korisnika.\nIako ideja nije loša, u ovom trenutku nije jasno koliko će ove beleške biti dobro zaštićene.\nMalveri za krađu informacija, kao što je RedLine, već mogu da ukradu lozinke sačuvane u Chromeu, tako da ako su beleške u paketu sa njima, i one će biti ranjive.\nZa one koji unose rizične informacije direktno povezane sa lozinkom, nova funkcija će potencijalno povećati rizik od kompromitovanja njihovih naloga.\nČak i ako malver ukrade listu lozinki sačuvanih u Chromeu, to neće pomoći da se zaobiđe višefaktorska autentifikacija (MFA) ako su je korisnici aktivirali na svom nalogu. Međutim, ako korisnik sačuva rezervne kodove za MFA ili druge osetljive informacije u beleškama, to bi već mogao da bude problem.\nAko morate da čuvate beleške u pretraživaču, većina menadžera lozinki nudi ovu opciju u kombinaciji sa jakom enkripcijom, tako da bi ovo mogao biti bezbedniji način da to uradite.


Grupna faza Evrokupa ulazi u završnu fazu, uz dramu koja se razvija u Grupi B, u kojoj je Partizan . Venecija je u utorak kao gost savladala "fenjeraša" Limož 71:78, dok je Ritas bio bolji od Tofaša 99:83 i tako se približio plasmanu u narednu fazu, u koju će, podsećamo, prva ...\nPrvak Italije sada ima skor 7-2 i nadomak je osvajanja prvog mesta, jer crno-beli imaju učinak 6-2, a Venecija je bolja u međusobnim duelima. Majkl Bramos je predvodio Veneciju u Francuskoj sa 13 poena, Arijel Filoj je dodao 12, Andrea De Nikolao 11...\nHaos u partizanovoj grupi\nOdigrana su dva meča grupe B Evrokupa. Ritas je savladao Tofaš 99:83, dok Venecija došal do sedme pobede protiv Limoža. Na kraju je bilo 78:71 u koristi Italijana. Ritas se ovim trijumfom domogao trećeg mesta, iza Venecije i Partizana, sa skorom 4-5.\nKošarkaši Ritasa su rezultatom 99:83 pobedili ekipu Tofaša u utakmici 9. kola Evrokupa, dok je na drugoj strani Venecija bila bolja u gostima od Limoža sa 78:71. Košarkaši Ritasa su rezultatom 99:83 pobedili ekipu Tofaša u utakmici 9. kola Evrokupa.\nKošarkaši Venecije upisali i sedmi trijumf u Evrokupu ove sezone. Prvak Italije je slavio u Francuskoj protiv Limoža rezultatom 71:78. Francuzi nisu imali puno motiva pred današnji duel, što su gosti iskoristili, poveli su sredinom druge deonice nakon nešto lošijeg starta, da bi ...\nKošarkaši Ritasa su rezultatom 99:83 pobedili ekipu Tofaša u utakmici 9. kola Evrokupa. U grupi B se pored Ritasa i Tofaša još nalaze Venecija, Limož, Lokomotiva i srpski predstavnik – beogradski Partizan. Ritas Viljnus je sjajno krenuo i ubacio čak 32 poena u prvoj četvrini i ...\nVenecija slavila, Partizan sve bliži drugom mestu\nSa pobedom Venecije na gostovanju Limožu 78:71 možemo da kažemo da je Partizan sada dosta bliži drugom mestu u grupi nego prvom. Crno-belima je za prvu poziciju potrebno da dobije oba meča do kraja grupe (protiv Lokomotive u gostima i Limoža kod kuće), a da Venecija kiksne u ...\nLOŠE VESTI ZA PARTIZAN: Prvo mesto je sve dalje!\nNadali su se navijači crno-belih, ali... Košarkaši Venecije slavili su na gostovanju Limožu sa 78:71 i tako došli nadohvat prve pozicije u grupi u kojoj je i Partizan . Crno-beli bi za prvo mesto i lakše protivnike u narednoj fazi morali da dobiju obe utakmice (Lokomotiva u ...\nRitas dobio s 16 razlike, još nije obezbedio TOP 16\nTofašu je bila potrebna pobeda kako bi bukirao mesto u TOP 16, dok je Ritas tražio trijumf od najmanje 21 razlike. Nije se dogodilo ni jedno ni drugo. Ritas je slavio sa 16 razlike - 99:83. Šta to znači? Pre utakmice se znalo da Ritas može do TOP 16 faze i pobedom od najmanje 11 ...\nEkipa iz Viljnusa upisala je jako bitan trijumf. U okviru grupe B, u kojoj se nalazi i Partizan, košarkaši Ritasa su ubedljivo slavili u svojoj "Simens Areni" protiv Tofaša rezultatom 99:83. Dobili su prvi kvartal sa ubedljivih 32:20, do odmora su prednost uvećali na čak 26 ...\nRasplet u Partizanovoj grupi\nVenecija i Partizan su već prošli dalje, pa se u Grupi B ovogodišnjeg izdanja Evrokupa traže još samo dva putnika za narednu fazu. Svi su još uvek u igri, a čini se da je najbliži da se priključi tom dvojcu turski Tofaš koji pred poslednje dve utakmice ima polovičan skor od po ...


"ZANEMARITI STRANAČKE INTERESE" DNS o polemici oko izgradnje vodovoda na Brezovicama - Srpskainfo\nPosljednjih dana na Palama se vodi polemika ko je i kada pokrenuo inicijativu za izgradnju vodovoda na Brezovicama.\nZa prvi korak ka rješenju ovog problema, kako navode u DNS, bilo je potrebno više od 20 godina.\n– Direktor republičkog sekretarijata za raseljena lica i migracije, Marko Aćić, nakon što mu je predsjednik OO DNS Pale Marko Кubatlija predočio problem, otvorio je Javni poziv za dodjelu finansijskih sredstava za projekat izgradnje vodovoda na Brezovicama – ističe se u saopštenju iz DNS.\nDodaje se da je projekat kandidovan posljednjeg dana roka prijave, kada je načelnik odlučio da stavi po strani međustranačke razmirice, s obzirom na to da Demokratski narodni savez na Palama nije dio vladajuće koalicije.\n– Činjenica je da je opština izdvojila sredstva iz budžeta za izgradnju Vodovoda. Isto tako, činjenica je da je preduzeće Vodovod Pale, samo izvođač radova. Stvari treba nazvati pravim imenom i spomenuti ljude koji su zaista insistirali na izgradnji vodovoda, koji su, zbog stranačkih interesa, zanemareni – dodaje se u saopštenju.\nVLADA UVELA NOVE MJERE U Sloveniji na koronu pozitivno 1.113 ljudi, trećina testiranih\nPRASTARE CIJEVI POJILE ZEMLJU Manji gubici u vodovodnom sistemu Trebinja


Lončar: Zbog velike potrošnje Srbija deo kiseonika morala da uveze - Glas Zaječara\nLončar: Zbog velike potrošnje Srbija deo kiseonika morala da uveze\nHome Društvo Lončar: Zbog velike potrošnje Srbija deo kiseonika morala da uveze\nMinistar zdravlja Zlatibor Lončar ocenio je danas okupljanje povodom Dana studenata u Studentskom gradu kao „jedan trenuak opuštanja“ i rekao kako je siguran da su i studenti uvideli grešku.\n„Bilo je, desilo se, ne opravdava niko, to je naša omladina, svi smo bili u njihovim godinama, ne možemo sada da osuđujemo ne znam ni ja koliko. Ovi što su igrali kolo stariji su od njih, više su prošli“, rekao je Lončar i dodao da studenti, ipak, ne zagovaraju da se ljudi ne vakcinišu, već žele da gledaju u budućnost.\nLončar je posle sastanka sa studentima u Palati Srbija dodao kako ne treba davati značaj onima koji su se uredno vakcinisali otkad su se rodili i koji su, zahvaljujući tim vakcinama, danas živi, zdravi, ali „šire laži da ne treba niko da se vakciniše“, sugerišući da takvo ponašanje „treba najstrože kazniti“.\nKomentarišući stanje u kovid bolnicama, Lončar je rekao da na tim odeljenjima ima dovoljno mesta za sve, ali i da je za sve više pacijenata potrebna intenzivna nega, a potrošnja kiseonika bila je tolika da je Srbija deo kiseonika morala da uveze.\nPredsednik Studentskog parlamenta Medicinskog fakulteta Miloš Đurić naveio je je da je u prvom krugu vakcinisano više od 50 odsto studenata medicin, ne računajući one koji su se prijavili posredtvom eUprave, a da uskoro počinje drugi krug.\nĐurić je o vakcinaciji opšte populacije studenata rekao da „nema pouzdane podatke“, ali da se na Univerzitetu u Beogradu vakcinisalo oko 7.000 ili 8.000 ljudi .\n„Prošle nedelje vakcinisano je 350 studenata, ove nedelje 750, a na čekanju je oko 500 studenata, danas se ponovo otvaraju prijave“, rekao je Đurić.\nNa pitanje redovnoj vakcinaciji dece, Lončar je rekao da je broj „nešto manji od predviđenog“, ali da se radi i na tome i pozvao sve da poštuju kalendar obavezne vakcinacije.\nOn je dodao da se juče popodne, bez zakazivanja, u Beogradu vakcinisalo oko 1.400 ljudi i najavio da će i za studente biti otvoreni punktovi za vakcinaciju bez poziva.\nPrethodni tekstU planu rekonstrukcija Zdravstvenog centra u Zaječaru, gradiće se novi dijagnostički centar i javna garaža – Traže se projektanti\nKon: Mere ne mogu da se ublažavaju dok su bolnice pune, a broj prijema veći od od otpusta\nKonkurs za finansiranje vantelesne oplodnje u Zaječaru traje do 16. aprila\nLončar: Zbog velike potrošnje Srbija deo kiseonika morala da uveze 07/04/2021


RTCG - Radio Televizija Crne Gore - Nacionalni javni servis :: Region :: Sporazum važan za bilateralne odnose sa SAD\n05. 09. 2020. 15:12 >> 15:11 3\nSporazum važan za bilateralne odnose sa SAD\nMinistar spoljnih poslova Srbije Ivica Dačić izjavio je da je potpisivanje sporazuma u Vašingtonu, sa političkog aspekta, važan iskorak u bilateralnim odnosima sa Sjedinjenim Američkim Državama i da znači odlaganje problema statusnih pitanja u odnosima Beograda i Prištine.\nOn je gostujući na TV Pink naveo da će stalno prisustvo kancelarije Fonda za razvoj SAD u Beogradu značiti stabilnosti Srbije i čitavog regiona, a da Srbija sada napreduje ka "nekom nivou strateškog partnerstva sa SAD".\n"Svako put kada su Albanaci mislili da ne moraju da prave ustupke nas je udaljavao od političkog rješenja. Do sada, svi su mislili da će političko rješenje značiti da mi moramo da napustimo naše nacionalne interese (priznamo nezavisnost Kosova), tako da ovdje ima više nivoa", rekao je Dačić, i dodao da albanska strana "ne bi potpisala sporazum bez pritiska".\nDačić dodaje i da se pregovarački tim Srbije pripremao najviše za ekonomski dio sporazuma, a da dokument podrazumijeva više benefita, poput mogućnosti za ekonomski razvoj i uvodjenje "mini Šengena".\nOn je naveo da očekuje nastavak "specijalnog rata" nekih opozicionih stranaka, koje tvrde da će potpisani sporazum značiti narušavanje odnosa sa, na primjer, Rusijom ili Kinom.\nIvica Dačić Srbija-Kosovo\n29. 09. 2020. 14


Naslovna » BG servis » Parking servis: Nova poslovnica u Takovskoj\nNeko drugi 1. avgust 2016. BG servis Postavite komentar\nU novoj poslovnici Korisničkog servisa građani će moći da dobiju informacije o uslugama koje ovo preduzeće pruža, da podnesu zahteve i molbe, ulože reklamacije, sklope ugovore za mesečnu pretplatu u garažama, ali i da regulišu sve obaveze u vezi sa parkiranjem. Biće im omogućeno da dobiju uvid u stanje duga po raznim osnovama, kao i da sklope ugovor o otplati dugovanja na rate, dok će pravna lica moći da dobiju i fakture za dugovanja. U Korisničkom servisu vlasnici vozila moći će da izmire i svoja mesečna zaduženja za parkiranje u garažama sa rezervisanim parking mestima, takozvanim stanarskim garažama.\nPo rečima direktora „Parking servisa“ Andrije Čupkovića, ovo nije samo nova poslovnica već i novi korak u odnosu sa korisnicima njihovih usluga, koji će primeniti u ostalim poslovnicama.\n– Naša ideja je bila da građanima obezbedimo sve što im je potrebno i da sve mogu da završe na jednom mestu. Uskoro planiramo da otvorimo još jednu ovakvu poslovnicu na Novom Beogradu – rekao je Andrija Čupković.\nKorisnički servis u centru Beograda korisnicima će biti na raspolaganju svakog radnog dana od 7.00 do 21.00 i subotom od 7.00 do 14.00.\nPored novootvorenog objekta u Takovskoj ulici, građani mogu sve navedene usluge da dobiju i u drugim poslovnicama Korisničkog servisa, Mileševskoj 51 i u Kraljice Marije 7, dok je poslovnica u Starine Novaka 22 prestala sa radom. (danubeogradu.rs)\nTagovibg servis parking servis takovska\nPrethodni Prvi Mountain Music Fest na Divčibarama\nSledeći Beer Garden 2016 – poslednja nedelja


Hotel za Kozhikode (Индија) : 8 pronađenih hotela\nThe Gateway Hotel Beach Road Hotel sa 5 zvezdice\nNalazi se u ulici P.T.Usha Road, pozicija mu je severoistok za grad Calicut, a od centra je udaljen samo 15 minuta hodom.Stil hotela The Gateway Hotel Beach Road je Luksuzan, a pruža pun komfor i uslu...Još informacija\nMalabar Palace Hotel sa 2 zvezdice\nPozicija ovog hotela je istok za grad Calicut, a nalazi se u ulici G.H Road, na samo 4 minuta kolima od centra grada.Stil ovog hotela za grad Calicut je Povoljan, a kategorija dve zvezdice. U njemu će...Još informacija\nHotel Span Hotel sa 2 zvezdice\nPozicija ovog hotela je istok za grad Calicut, a nalazi se u ulici Jail Road, na samo 6 minuta kolima od centra grada.U hotelu Hotel Span pronaći ćete sve usluge, a posebno: n.a.. Kategorija mu je dve...Još informacija\nFortune Calicut Hotel Kozhikode Hotel sa 1 zvezdice\nStil ovog hotela za grad Calicut je Porodičan, a kategorija jedna zvezdica. U njemu ćete naći razne usluge, kao što su: Restoran, Room Service, Bar, Perionica.Na 4 minuta kolima udaljenosti od centra,...Još informacija\nKadavu Resort Kerala Hotel sa 2 zvezdice\nStil ovog hotela za grad Calicut je Resort-hotel, a kategorija dve zvezdice. U njemu ćete naći razne usluge, kao što su: Restoran, Bar, Poslovni centar, Perionica.Na 12 minuta kolima udaljenosti od ce...Još informacija\nHotel Taj Residency Hotel sa 5 zvezdice\nNalazi se u ulici P.T. Usha Road ., pozicija mu je severoistok za grad Calicut, a od centra je udaljen samo 18 minuta hodom.Stil hotela Hotel Taj Residency je Luksuzan, a pruža pun komfor i usluge kao...Još informacija\nKappad Beach Resort Hotel sa 3 zvezdice\nNa 35 minuta kolima udaljenosti od centra grada, ovaj hotel se nalazi u ulici Chemancherry P.O Toovappara Kappad,Kozhikode, a pozicija mu je severozapad za grad Calicut. Sve to ga čini idealnim za otk...Još informacija\nFortune Hotel Calicut Hotel sa 3 zvezdice\nNa 4 minuta kolima udaljenosti od centra, ovaj hotel u ulici Kannur Road sa pozicijom severoistok za grad Calicut, idealan je za otkrivanje svih lepota grada, bez obzira da li ostajete samo nekoliko d...Još informacija\nVaš izbor: Hotel za Kozhikode (Индија) : 8 pronađenih hotela


Spasili i udomili Srećicu - JuGmedia\nVRANJE- Nepoznati počinioci, vezali su štene mešanca u džak kablovima i žicom i najverovatije ga bacili u dvorište kuće u ulici Proleterskih brigade, pišu Večernje novosti.Pas je imao sreću da su ga pronašli slučajni prolaznici koji su najpre oslobodili psa, a zatim i obavestili policiju.\n„Bilo je zaista strašno, šetali smo i čuli da nešto cvili u prvom trenutku nismo znali o čemu je reč, videli smo džak u blizini ograde i moj prijatelj ga je izvukao na ulicu. Unutra je bio pas koga smo petnaestak minuta oslobađali jer je džak bio uvezan žicama – priča za Novosti Jelena Marinković, koja je pronašla zlostavljanog psa.\nOna je u utorak u večernjim satima obavestila i policiju, koja je zaključila da,pošto pas nije povređen,nema elemenata za pokretanje postupka.\nSa druge strane, Rosa Drmonjić iz vranjskog Udruženja za zaštitu životinja „Najbolji prijatelj“, smatra da je policija morala da podnese krivičnu prijavu protiv NN lica zbog zlostavljanja životinja.\n„Pošto je policija procenila da vezivanje psa u džak nije zlostavljanje jer životinja nema vidljive povrede, uviđaj nije vršen i policija ovakvim nepostupanjem zapravo otvara put novim mučiteljima i ubicama i dovodi u opasnost čitavu zajednicu. U slučaju mučenja ili ubistva životinje slučaj se prijavljuje na 192, policija izlazi na teren, vrši uviđaj, sakuplja dokazni materijal i saslušava svedoke, te po službenoj dužnosti slučaj prosleđuje tužilaštvu koje donosi odluku o tome da li ima elemenata krivičnog dela“, objašnjava Rosa Drmonjić.\nJelena Marinković,koja je izvukla štene od sigurne smrti odlučila je da psa udomi, jer je obaveštena da u Vranju ne postoji prihvatna stanica gde bi pas mogao da bude pregledan od strane veterinara i smešten.\nŽenka koju su nazvali Srećica, našla je svoj dom, ali iz Udruženja napominju da je potrebno naći počinioca, jer statistika kaže da u 70 posto slučajeva počinioci ponavljaju ovakva dela.


Home COVID -19 EU donirala 300 zaštitnih vizira Brčko distriktu BiH\nMedicinskim radnicima u Brčko distriktu BiH isporučeno je 300 zaštitnih vizira, da bi što efikasnije pružili pomoć pacijentima, ali se i što bolje zaštitili protiv korona virusa. Donaciju je obezbjedila Evropska unija. Riječ je o prvom dijelu zaštitne i medicinske pomoći koja je namijenjena Brčko distriktu BiH, saopšteno je iz Vlade Distrikta.\nGradonačelnik i komandant Štaba za zaštitu i spasavanje Brčko distrikta BiH Siniša Milić zahvalio se na doniranoj opremi, koja je naročito neophodna u zdravstvenom sektoru i izrazio očekivanja da će EU nastaviti da pomaže Distrikt, navodi se u saopštenju.\nEvropska unija je do sada izdvojila sedam miliona evra za hitne medicinske potrebe u BiH, a isporuka medicinske opreme je već počela. Do sada je Evropska unija donirala 7.500 testova na COVID-19, a do kraja ove sedmice očekuje se isporuka 15.000 zaštitnih vizira za medicinske radnike širom zemlje. Ova pomoć uključuje i kupovinu 80 respiratora za BiH – isporuka prvih 40 respiratora očekuje se polovinom aprila, a ostalih 40 u maju, kažu u Vladi Brčko distrikta BiH.\nPrethodni postPrvi smrtni slučaj u Brčkom od virusa korona\nSledeći postKomandant Kriznog štaba o prvom smrtnom slučaju od korona virusa na području Distrikta


Đukić-Dejanović razgovarala sa kolegom iz Španije – Nadlanu.com\nĐukić-Dejanović razgovarala sa kolegom iz Španije\nBEOGRAD, 26. februara 2010. (Beta) - Predsednica Skupštine Srbije Slavica Đukić-Dejanović izjavila je posle susreta sa predsednikom donjeg doma španskog parlamenta Hoseom Bonom Martinesom da su teme razgovora bile vrlo široke, od aviosaobraćaja i uspostavljanja letova od Beograda do Bareselone i Madrida do mogućnosti ekonomske saradnje i saradnje na planu odbrane, građevinarstva, nauke, kulture i zdravlja.\n"U okviru jačanja nadzorne funkcije parlamenta razgovarali smo i o mogućnostima uticaja poslanika na određene ekonomske tokove koji se mogu i moraju odvijati između Španije i Srbije", rekla je Đukić-Dejanović.\nOna je zahvalila Martinesu na zvaničnom stavu Španije u vezi sa pitanjem celovitosti Srbije i iskrenoj podršci na putu Srbije ka evropskim integracijama.\nPredsednik donjeg doma španskog parlamenta, Kongresa, Hose Bono Martines rekao je da je podrška Španije u pristupanju Srbije EU realnost. "Nadam se da će upitnik koji Srbija treba da popuni uskoro da se dogodi i da ćemo vrlo brzo i Španija i Srbija zajedno biti članice EU", rekao je Martines. On je pozdravio demokratske napore srpske vlade i srpskog naroda i želju da zakone usklade sa zakonima i propisima EU.


Izabrani sabornici - Muftijstvo tuzlansko\nU Džamiji Kralja Abdulaha održani su izbori za članove Sabora Islamske zajednice u BiH s područja ovoga Muftijstva\nTreći krug izbora u Islamskoj zajednici u Bosni i Hercegovini na području Muftijstva tuzlanskog okončan je u nedjelju 21. decembra ove godine u Tuzli.\nU Džamiji Kralja Abdulaha održani su izbori za članove Sabora Islamske zajednice u BiH s područja ovoga Muftijstva.\nPrema Ustavu Islamske zajednice u BiH, ovo Muftijstvo, po broju vjernika i teritorijalnoj pripadnosti najveće u Bosni i Hercegovini, u Sabor bira deset delegata.\nNjih su birali izabrani delegati sa nivoa svih džemata s ovoga područja.\nPrema podacima komisije koja je provodila ove izbore, glasanju je pristupilo oko 400 delegata.\nPo okončanju brojanja glasačkih listića, poznati su kandidati koji će predstavljati muslimane s ovoga područja u Saboru Islamske zajednice u Bosni i Hercegovini: Ćamil Ahmetović (Sapna), Hazim Bašić (Srebrenik), Senija Bubić (Teočak), Mustafa Gobeljić (Brčko), Edib Kravić (Tuzla), Fahrudin Mujanović (Odžak), Damir Peštalić (Srebrenica), Nurdin Peštalić (Gradačac), Safet Softić (Banovići) i Zehra Velić (Tuzla).\nŠetnja maturanata 343. generacije Behram-begove medrese\nRazgovarano o radu Medžlisa IZ Kladanj\nMuftija Fazlović uručio dekret novom glavnom imamu Medžlisa IZ Zvornik


Gates traži od NATO-a da vojnike zadrži na Kosovu i poslije 10. decembra - Klix.ba\nSvijet Gates traži od NATO-a da vojnike zadrži na Kosovu i poslije 10. decembra\nGates traži od NATO-a da vojnike zadrži na Kosovu i poslije 10. decembra\n22.10.2007. u 19:33\nAmerički ministar odbrane Robert Gates zatražio je danas od članica NATO-a da zadrže svoje vojnike u sastavu Kfora i poslije 10. decembra kada će Kontakt grupa dostaviti svoj izvještaj UN-u o budućnosti Kosova.\n"Tražim od svih zemalja da zadrže svoje snage na Kosovu u okviru Kfora bez obzira šta će se desiti poslije 10. decembra", rekao je Gates ministrima odbrane zemalja jugoistočne Evrope u Kijevu.\nPregovori Beograda i Prištine o budućnosti Kosova nastavljeni su ove jeseni uz posredovanje "trojke" Kontakt grupe u kojoj su predstavnici EU Wolfgang Ischinger, SAD Frank Wiesner i Rusije Aleksandar Bocan-Harčenko.\nPregovori treba da traju do 10. decembra kada se očekuje izvještaj Kontakt grupe generalnom sekretaru UN-a Ban Ki Moonu.\n"Dajemo šansu 'trojci' ali smo realni. Zemlje moraju da se pripreme na ono što će se dogoditi poslije 10. decembra, a NATO će morati da dovrši planove za misije koje je predložio (izaslanik UN-a) Martti Ahtisaari", rekao je Gates.\nPrema Ahtisaarijevom planu o "nadziranoj nezavisnosti", Evropska unija će imati značajnu ulogu na Kosovu. "Mi ne želimo da mandat Kfora bude produžen. Evropska unija ima važnu ulogu i mi podržavamo njene napore da tamo uspostavi misiju", rekao je američki zvaničnik, prenio je Glas Amerike.\nGates razmatra premještanje američkih vojnika s Kosova u Afganistan ako ostale članice NATO-a ne pošalju dodatne snage u tu zemlju. Mandat vojnicima SAD-a na Kosovu produžen je do ljeta 2008. nakon čega će Washington razmotriti povlačenje svojih 1.600 vojnika iz Kfora.\nprije 2h 25m 255


Izvršni odbor Narodne banke Srbije odlučio je na današnjoj sednici da dodatno snizi referentnu kamatnu stopu na nivo od 1,5 odsto, kako bi umanjio negativne efekte virusa korona (Covid-19) na privrednu aktivnost i istovremeno obezbedio održavanje inflacije u granicama cilja u srednjem roku.\nIzvršni odbor naglašava i da je Srbija ovu krizu dočekala u znatno povoljnijoj poziciji, sa stopom privrednog rasta od preko četiri odsto, niskom i stabilnom inflacijom sedmu godinu zaredom, eliminisanom fiskalnom neravnotežom i znatno redukovanom eksternom neravnotežom, kao i deviznim rezervama na najvišem nivou od kada se prate.\nTo je, kako se navodi, otvorilo prostor da se u periodu krize poveća ekspanzivnost monetarne i fiskalne politike, a da se ne ugrozi makroekonomska stabilnost.\nDonoseći odluku, Izvršni odbor je imao u vidu i prethodno preduzete mere monetarne politike radi ublažavanja negativnih efekata širenja virusa korona - smanjenje referentne kamatne stope za 50 baznih poena u martu, sužavanje koridora osnovnih kamatnih stopa, sa plus/minus 1,25 procentnih poena na plus/minus jedan procentni poen u odnosu na referentnu kamatnu stopu, kao i obezbeđenje dodatne likvidnosti bankama kroz repo operacije kupovine dinarskih državnih hartija od vrednosti i svop operacije kupovine deviza.\nPored toga, koordiniranom reakcijom Vlade Srbije i NBS obezbeđena je i direktna podrška privatnom sektoru donošenjem moratorijuma na otplatu kredita tokom vanrednog stanja u trajanju od najmanje 90 dana i paketa fiskalne pomoći privredi i gradjanima, podseća se u saopštenju centtralne banke.\nIzvršni odbor naglašava da su mere monetarne i fiskalne politike u cilju podrške privrednom rastu moguće u uslovima obezbeđene niske i stabilne inflacije, koja je prema poslednjim raspoloživim podacima u februaru iznosila 1,9 odsto međugodišnje.\nIzvršni odbor procenjuje da će inflatorni pritisci u narednom period ostati niski, uz nešto izraženije rizike da bi inflacija mogla da bude i niža u odnosu na februarsku srednjoročnu projekciju, pre svega zbog znatnog pada cena nafte i niže agregatne tražnje kao posledica pandemije, što će delom biti ublaženo preduzetim merama monetarne i fiskalne politike.\nŠirenje virusa korona znatno je pogoršalo izglede za globalni ekonomski rast, zbog čega se u velikoj meri smanjuju projekcije privrednog rasta za ovu godinu i za sve vodeće ekonomije sveta i za zemlje u usponu.\nNa smanjenu privrednu aktivnost uticao je otežan rad mnogih uslužnih delatnosti, zastoj, a u pojedinim slučajevima i prekid u globalnim proizvodnim lancima, kao i pad potrošačkog i poslovnog poverenja.\nU takvim uslovima povećana je neizvesnost na međunarodnom finansijskom tržištu, a investitori daju prednost ulaganjima u sigurnu aktivu, što je za posledicu imalo pad indeksa na svetskim berzama i rast cene zlata i državnih hartija od vrednosti razvijenih zemalja, napominju iz NBS.\nPogoršanje izgleda za globalni ekonomski rast, odrazilo se i na pad cena primarnih proizvoda na svetskom tržitu, pre svega nafte. Izvršni odbor ističe da su podaci o kretanju pokazatelja ekonomske aktivnosti i izvorima njenog finansiranja na domaćem tržištu za prva dva meseca bili povoljni, mnogi i iznad očekivanja NBS.\nSmanjenje privredne aktivnosti usledilo je u drugoj polovini marta, na šta su se, pored niže eksterne tražnje, odrazili i otežani uslovi poslovanja u mnogim delatnostima.\nNakon pada u drugom tromesečju, oporavak privredne aktivnosti bi trebalo da usledi u nastavku godine, pri čemu će brzina oporavka zavisiti od dužine trajanja pandemije.\nIzvršni odbor je istakao da će puna koordinacija mera monetarne i fiskalne politike biti nastavljena, što će omogućiti smanjenje eventualnih daljih negativnih uticaja iz međunarodnog okruženja i posledica širenja korona virusa.\nNarodna banka Srbije će i dalje pažljivo pratiti globalna kretanja i njihove implikacije na domaću ekonomiju i inflaciju i blagovremeno reagovati kako bi očuvala postignutu cenovnu i finansijsku stabilnost i doprinela rastu naše privrede na održivim osnovama.


Početna Centar za pse i mačke Jasenak\nCentar za pse i mačke Jasenak je specijalizovana veterinarska ambulanta koja se bavi lečenjem, oporavkom, sterilizacijom i smeštajem starih, bolesnih i napuštenih pasa koji se udomljavaju.\nNalazi se na samo 30 km od Beograda, i predstavlja kompleks koji se prostire na 1,5 hektara autentičnog zelenog prostranstva, što ga čini idealnom lokacijom za rehabilitaciju ili pansionski boravak pasa i maca.\nImajući u vidu značaj odgovornog vlasništva, politika Centra za pse i mačke Jasenak prvenstveno je bazirana na promociji važnosti humanog odnosa prema životinjama i zaštite dobrobiti životinja, kao i na sprovođenju programa sterilizacije kao jedine efikasne i humane metode za smanjenje broja napuštenih pasa i mačaka.\nCentar za pse i mačke Jasenak pripada sistemu veterinarske stanice Alfa Vet Co 2007 Lazarevac, koja se bavi preventivom, dijagnostikom, lečenjem životinja i sprovođenjem Programa mera koje prepisuje Republika Srbija u cilju sprečavanja i širenja bolesti. U želji da ukaže na važnost poboljšanja zdravstvene zaštite napuštenih životinja, stručni tim Alfa Vet Co 2014 godine doneo je odluku o otvaranju posebnog centra za brigu o napuštenim psima i mačkama - Centra za pse i mačke Jasenak.\nNaši omiljeni drugari nikada nemaju manje od četiri stopala.


Obnova termoelektrane Kostolac – Nadlanu.com\nObnova termoelektrane Kostolac\nBEOGRAD, 3. februara 2010. (Beta) - Predstavnici Elektroprivrede Srbije (EPS), Termoelektrane i kopa Kostolac i kineske nacionalne mašinsko-energetske kompanije CMEC potpisali su u sredu predugovor vredan 1,2 milijarde dolara o obnovi i dogradnji termoelektrane Kostolac.\n"Ugovor o kreditiranju tog posla trebalo bi da bude potpisan u narednih nekoliko meseci, dok bi ugovori o izvođenju radova bili potpisivani po fazama", rekao je srpski ministar energetike Petar Škundrić na konferenciji za novinare u Vladi Srbije.\nOn je dodao će radovi početi ove godine, a planirano je da se završe do kraja 2015. godine. Saradnja Kine i Srbije u obnovi termolektrane Kostolac, kako je podsetio Škundrić, deo je međudržavnog sporazuma, potpisanog u avgustu prošle godine u Pekingu, tokom posete najviše državne delegacije Srbije.\nPaket projekat o obnovi i dogradnji kapaciteta kostolačke termoelektrane predviđa revitalizaciju dva postojeća bloka B1 i B2 od po 350 megavata (MW), "odsumporavanje" ta dva bloka i povećanje kapaciteta površinskog kopa DRMNO na 12 miliona tona godišnje sa izgradnjom novog bloka B3.


Srbija ne proizvodi ni 50 odsto mleka najboljeg kvaliteta, a za ulazak u EU potrebno je da celokupna proizvodnja bude po evropskim standardima, upozorio je danas predsednik Upravnog odbora Udruženja proizvodjača mleka Ljubiša Jovanović.\n“To ne znači da domaći potrošači piju zdravstveno neispravno mleko jer se ono termički obradjuje, ali se prilikom prerade uništavaju vitamini”, rekao je Jovanović za agenciju Beta na Drugom srpskom kongresu mlekarstva.\nOn je na skupu kazao da je neophodna promena sistema subvencija i da treba ukinuti linearno davanje premija proizvodjačima.\n“Predlažem da u prelaznom periodu proizvodjači koji imaju mleko ekstra kvaliteta dobijaju premijie od 10 dinara po litru, a da se za drugu klasu isplaćuju tri do četiri dinara. Te manje premije posle izvesnog perioda ne treba isplaćivati, bez obzira da li su ti proizvodjači postigli najviši kvalitet”, objasnio je Jovanović.\nStručnjak iz Centra za investicije Organizacije za hranu i poljoprivredu Ujedinjenih nacija (UN FAO) Dmitrij Prihotko rekao je da čak 95 odsto mleka koje se proizvodi na malim farmama koje poseduju do pet krava, ne zadovoljava standarde evropskog kvaliteta.\n“Veliki proizvodjači isporučuju 70 odsto mleka zadovoljavajućeg kvaliteta, a srednji, u koje spadaju farme koje imaju do 20 krava, 62 odsto. To ne znači da i jedni i drugi treba da prestanu da rade na poboljšanju kvaliteta preostalih količina. Treba dodati da čak 27 odsto velikih proizvodjača ima probleme jer u mleku ima somatskih ćelija koje premašuju dozvoljeni nivo”, objasnio je Prihotko.\nSaradnik Centra za investicije FAO Boris Sterk istakao je da se u Srbiji 49 odsto mleka u preradjenom ili nepreradjenom obliku prodaje neformalnim kanalima, a evropski prosek je ispod jedan odsto.\nRukovodilac Grupe za stočarstvo u Ministarstvu poljoprivrede Nenad Terzić naglasio je da će država i dalje pružati podršku mlekarskoj proizvodnji, ali da je za unapredjenje kvaliteta mleka i dobijanje subvencija “uslov svih uslova laboratorija za ispitivanje kvaliteta mleka” i da očekuje da će ona uskoro početi da radi.\nOtvaranje laboratorije će pomoći, kako je objasnio, da se premije za mleko isplaćuju u skladu sa kvalitetom a ne kao sada – svima po sedam dinara po litru.


Srpski akcioni planovi ključni za poglavlja 23 i 24\nŠefovi diplomatija Evropske unije su danas u Briselu pozdravili sprovedene bitne reforme u Srbiji i otvaranja poglavlja u pregovorima o članstvu, istakavši da je Srbija podnela akcione planove za poglavlja 23 i 24 o vladavini prava i temeljnim slobodama, „koji će biti jasne smernice za dalje reforme i solidne rezultate na tim poljima“.\n„Savet ministara EU ohrabruje Srbiju da iskoristi ovaj povoljan zamah i ojača zakonodavne reforme i njihovu opipljivu primenu na ključnim područjima pravosudne reforme, bitke protiv korupcije i organizovanog kriminala, kao i slobode izražavanja i medija“.\nU zaključcima zasedanja ministara inostranih poslova EU se navodi da posebna pažnja mora biti posvećena potpunom poštovanju temeljnih prava, uključujući zaštitu ranjivih grupa stanovništva, naročito Roma i zaštiti manjina.\nMinistri EU podvlače da je „proširivanje i dalje ključna politika Unije i ulaganje u mir, demokratiju, napredak, bezbednost i stabilnost našeg kontinenta“ i ponovo ističu „neupitnu opredeljenost EU“ za ulazak zemalja Zapadnog Balkana u EU.\nU završnom dokumentu zasedanja se navodi da srpske vlasti treba da „ostvare dalji napredak u jačanju nezavisnosti demokratskih ustanova, državne uprave, kao i da snažno porade na razvijanju delatne tržišne privrede i pospešenju uslova poslovanja“.\nTakođe se stavlja do znanja da „napredak u normalizaciji odnosa s Kosovom u okviru poglavlja pregovora 35 mora biti ostvarivan uporedo s pomakom u pregovorima Srbije o članstvu“.\nSavet ministara EU“, takođe se navodi, „pozdravlja bitan pomak u dijalogu (Beograd-Priština), naročito kad je reč o sporazumima postignutim 25-og avgusta“, čiji je ključni deo sporazum o Zajednici srpskih opština.\nMinistri EU „pozivaju Srbiju da brzo sprovede svoj deo tog sporazuma i da konstruktivno s Kosovom poradi na uobličavanju i primeni budućih sporazuma“.\n„Potrebno je“, navode šefovi diplomatija EU, „da Srbija održi svoje aktivno i konstruktivno angažovanje u procesu normalizacije s Kosovom,gde je uočen bitan napredak, posebno sklapanje sporazuma 25-og avgusta“.\nU zaključcima zasedanja se ističe da će Savet ministara EU i dalje „pomno pratiti agažovanost Srbije u prilog trajnog napretka u normalizaciji odnosa s Kosovom, uključujući sprovođenje u dobroj veri svih dosad sklopljenih dogovora“.\nTakođe se ponavlja da Srbija i Kosovo jedno drugog ne mogu kočiti na putu ka EU.


Srbiji od Amerike 20,3 miliona dolara za podsticaj privrede i jačanje institucija – SveVesti.net\n“Na početku krize razgovarao sam sa zvaničnicima Srbije i pitao ih kako najbolje možemo pomoći Srbiji. Sada smo ovde da obeležimo još jednu prekretnicu u našem dugotrajnom parnerstvu”, rekao je Godfri.\n“Mnoge od ovih reformi su pomogle Srbiji da bude jača u vreme krize”, rekao je Godfri i naveo kao primer najsavremenije centre za brzo reagovanje Crvenog krsta koji su počeli da rade u martu, uz podršku SAD.\n“Ulažući zajedničko vreme, trud i sredstva, SAD i Srbija su otvorile nova radna mesta i pomogle lokalnim zajednicama da ponovo stanu na noge”, rekao je Godfri.\n“Mi svoje donacije i ugovore nudimo javno, a informacije o pomoći koju dajemo su uvek dostupne javnosti”, kaže Godfri.\n“Verujemo da je to pametno potrošen novac. Nadam se da će jednog dana, uskoro, to partnerstvo preći na viši nivo kada ćemo raditi zajedno da pomognemo drugim zemljama da korisno iskoriste lekcije koje smo mi u Srbiji zajedno naučili”, naveo je Godfri.\nIzmeđu Srbije i SAD postoji dijalog o otvorenim pitanjima\n“To je posao nadležnih organa, to je vladavina prava da se procesi vode i to na transparentan način. Smatram da Srbija, ova Vlada kao i prethodna, nije bila nekooperativna i nekonstruktivna što se tiče ta dva slučaja, koja datiraju iz ranijih vremena, kazala je Joksimović.\n“To su još uvek otvorena pitanja, postoje i druga otvorena pitanja koja su remetila naše odnose i imaju reprekusije i danas, ali zaista mislim da stalnom komunikacijom i dijalogom, idemo u dobrom pravcu odnosa, navodi Joksimović.\nNaglašava da je sigurna da će nadležne institucije svoj posao uraditi i dodaje da sadašnja Vlada nije pokazala ni “zatvaranje očiju, niti nedostatak saradnje po tim pitanjima.\nPrevious Vučić predložio povećanje zarada negovateljicama za 10 odsto\nNext Za dva meseca bez posla ostalo više od 15.000 ljudi


Hitna pomoć – služba bez svog zakona - Lični stavovi - Dnevni list Danas\nPočetna » Dijalog » Lični stavovi » Hitna pomoć – služba bez svog zakona\nDejan Zejnula18.01.2022. 19:28\nDejan Zejnula Foto: CRTA\nSrbija je jedina zemlja u regionu koja nema ni zakon ni uredbu kojom bi se detaljno uredila oblast hitne medicinske pomoći i prehospitalnog zbrinjavanja. Posledica toga je da se od grada do grada razlikuju kako će Hitna pomoć reagovati na pozive građana.\nNa primer, može se desti da će za iste simptome koje će pacijent navesti da ih ima, Hitna pomić u Kragujevcu izaći na teren, a u Beogradu neće.\nIstraživanje koje je sproveo pokret “Pravo na život – Meri” pokazuju da se u Beogradu interveniše tek na svaki osmi poziv, dok se u Kragujevcu interveniše na svaki treći.\nBroj ekipa Hitne pomoći se takođe razlikuje od grada do grada, pa tako u Beogradu postoji jedna ekipa na 72.000 stanovnika, dok u Kragujevcu postoji jedna ekipa na 36.000 stanovnika.\nOno što bi moralo da zabrinjava je da je 76 odsto građana koji su popunili našu anketu, navelo je da su posle prvog poziva morali još jednom pozovu broj 194.\nOvo je posledica saveta koji se obično daju pozivaocima prilikom prvog poziva, a u kojima se preporučuje da pacijent popije određenu terapiju, da se sačeka da lek počne da deluje (obično je to oko 30-40 minuta) i tek tada ako se stanje ne popravi, ponovo pozovu broj 194 kako bi Hitna pomoć poslala ekipa.\nU urgentnoj medicini postoji nepisano pravilo zlatnog sata u kome se navodi da je od suštinske važnosti da se u urgentnim slučajevima reaguje u prvih sat vremena od pojave simptoma.\nDavanjem saveta i čekanjem od 30 do 40 minuta, gubi se „zlatni sat“ i kocka sa ljudskim životima. Na ovo ukazuju i zvanični podaci instituta za javno zdravlje “Milan Jovanović Batut” prema kojima je u 2020. godini na teritoriji Beograda bilo 749 iznenadnih srčanih zastoja, od čega se čak 615 desilo pre dolaska hitne pomoći.\nPostojeći Zakon o zdravstvenoj zaštiti kao i pravilnik o bližim uslovima za obavljanje zdravstvene delatnosti nejasno i nepotpuno uređuju oblast hitne medicinske pomoći, te su podložni višestrukom tumačenju kada je u pitanju prehospitalno zbrinjavanje i po pravilu su na štetu građana.\nIako postojeći Zakon o pravima pacijenata garantuje svima pravo na jednaku dostupnost zdravstvene zaštite, to u slučajevima gde su opštine sa manje od 25.000 stanovnika nije slučaj jer takve opštine nemaju pravo na osnivanje službe za hitnu medicinsku pomoć.\nŽivoti tih građana su najugroženiji jer ne postoji služba koja bi u slučaju infarkta, moždanog udara i sličnih urgentnih situacija intervenisala.\nNa ovaj problem je više puta na sednicama Skupštine Srbije skretao pažnju i poslanik Milija Miletić jer u mestu iz koga je, Svrljigu, Dom zdravlja nema mogućnost organizovanja službe hitne pomoći.\nSlužbe koje imaju organizovanu hitnu medicinsku pomoć, zbog postojećih zakona nemaju mogućnost zapošljavanja dodatnih kadrova u slučajevima kada lekari odu na specijalizaciju.\nTako se dešava da zvanično služba ima predviđen broj lekara, dok u praksi ti lekari nisu prisutni i broj ekipa se zbog toga smanjuje.\nVeliki broj službi nema protokole za trijažu poziva, a nije redak slučaj i da službe nemaju operatera obučenog za trijažu poziva već se trijaža svodi na ličnu intuiciju osobe koja se javi na telefon.\nLjudski životi ne smeju zavisiti od nečije intuicije, kao što se ni organizacija hitne pomoći ne sme prepustiti rukovodiocima već trebaju biti jasno i nedvosmisleno definisani zakonom.\nPravilnikom o bližim uslovima za obavljanje zdravstvene delatnosti propisano je da se Zavod za hitnu medicinsku pomoć može osnovati ako u pogledu kadra ima jednog lekara, jednog tehničara i jednog vozača na 6.000 stanovnika.\nIako bi po logici ovo trebalo da bude jedna terenska ekipa, u praksi se to ne prepoznaje kao tim, pa tako Zavod za hitnu pomoć Beograd iako ima predviđen broj lekara, tehničara i vozača, ima samo 22 terenske ekipe, a s obzirom na to da pokriva 1.600.000 stanovnika trebalo bi da ima 53.\nProsečno, u Beogradu se broj 194 pozove 1.700 puta dnevno, dok je prosečan broj izlazaka 230. To je u proseku intervencija na svakih 7.000 stanovnika, dok je u Kragujevcu koji ima duplo više ekipa po broju stanovnika (178.000 stanovnika i pet ekipa) taj broj manji, odnosno interveniše se na svakih 3.700 stanovnika.\nDnevni broj intervencija Kragujevačkog zavoda je u proseku 49 intervencija. Ovi podaci najbolje pokazuju koliki je nesklad u radu između zavoda, a razlog tome leži i u činjenici da ne postoji jasno definisana zakonska regulativa kada je u pitanju prehospitalno zbrinjavanje, kao i nedefinisani protokoli.\nPokret „Pravo na život – Meri“ zalaže se za donošenje jedinstvenog pravnog akta kojim bi se jasno i nedvosmisleno obezbedila jednaka prava svih građana kada pozivaju broj 194, bez obzira u kom gradu žive.\nHitna pomoć mora biti služba u kojoj se spasava ljudski život, i nikako ne sme zavisiti od nečije intuicije i slobodnog tumačenja postojećeg Zakona o zdravstvenoj zaštiti.\nProtokoli moraju biti jedinstveni za celu Srbiju, a lekari u obavezi da protokole poštuju. Ovakav pravni akt bi bio od značaja i samim lekarima, kao i svim zaposlenim u hitnoj pomoći jer bi im dao jasne smernice i nedvosmisleno propisao prava i obaveze.\nI za kraj, ne možemo da ne spomenemo posledice koje nastaju usled nepostojanja zakona o hitnoj pomoći. Među tim posledicama su i Snežana Dreo iz Kragujevca, koja je 19. maja 2020. godine tri puta pozivala hitnu pomoć, a koja joj nije poslata. Preminula je istog dana od posledica srčanog udara.\nPorodica Stevana Tomičića iz Bačke Palanke je 1. decembra 2020. godine od sedam ujutru zvala hitnu pomoć, koja je nakon više poziva došla u 18 sati i konstatovala smrt.\nMerita Bekirovski preminula je 19. aprila 2020. godine. Lekar operater nije poslao ekipu i pored informacije o preležanoj emboliji pluća i simptoma nesvestice, hladnog znoja, neprestanog povraćanja i otežanog govora odnosno mumlanja, već je dao savet da se skuva supica.\nEkipa je poslata nakon drugog poziva, kada je već izgubljen zlatni sat. Po definiciji rukovodioca, zaposleni su sve radili po protokolu i nisu napravili propust.\nU okviru projekta „Reci glasno da ne bude kasno“ koji se realizuje u okviru inicijative „Vratimo se na početak, parlament kao osnovna vladavina prava“ koji realizuje Otvoreni parlament u saradnji i uz podršku Evropske delegacije u Srbiji, Pokret – Meri je snimio serijal podkast emisija sa porodicama gore pomenutih žrtava.\nEmisije će premijerno početi da se prikazuju 1. februara 2022. godine na fejsbuk stranici Pokreta – Meri. Cilj emisija je da se ukaže na posledice koje nastaju usled nepostojanja zakona o Hitnoj pomoći.\nAutor je predsednik Pokreta “Pravo na život – Meri”\nCRTADejan ZejnulaHitna medicinska pomoćHitna pomoćLični stavOtvoreni parlamentsimptomiZakon o zdravstvenoj zaštitiBeogradKragujevac


Usluge trećim licima | JKP Gradsko Zelenilo Novi Sad\nTokom septembra 2013. godine od strane Menadžmenta „Gradskog zelenila“ formirano je Odeljenje prema trećim licima. Osnovni cilj je to što je na jednom mestu formiran stručno-poslovni tim koji će se baviti prvenstveno istraživanjem tržišta na novou grada i šire okoline.\nOsnovni predmet delatnosti Odeljenja za treća lica je izrada ponuda sa našim uslugama javno-komunalnim i javnim preduzećima čiji je osnivač Grad Novi Sad, budžetskim i drugim državnim korisnicima po cenovniku JKP „Gradsko zelenilo“.\nDrugi segment poslovanja odnosi se na saradnju sa velikim preduzećima koja egzistiraju na tržištu grada Novog Sada i bliže okoline.\nTreći segment posvećen je ugovaranju poslova građanstvu u skladu sa tehničko -tehnološkim, ekonomskim i drugim mogućnostima preduzeća.


Otvorena manifestacija "Proljeće u muzeju" FOTO\nU Muzeju Republike Srpske danas je otvorena manifestacija "Proljeće u muzeju", koja odražava različitost kreativnih mogućnosti učenika i djeluje edukativno u razvijanju svijesti o blagu materijalne i nematerijalne kulture.\nViši muzejski pedagog Nataša Nogo navela je da su učenici crtali likovne radove o temi "Muzejski eksponat kao inspiracija", sa ciljem razvijanja pozitivnog stava prema estetskim vrijednostima likovnog rada, umjetnosti, muzejskim institucijama i kulturnom nasljeđu.\n"U ambijentu Stalne izložbene postavke Muzeja, učenici biraju eksponate koji ih inspirišu i upravo u pokušaju da reprodukuju ono u šta gledaju, crtajući prizore flore i faune ili preslikavajući istorijske ličnosti sa portreta iz Postavke, oni stupaju pred izazov da izaberu za svoj likovni rad ono o čemu žele više znati", ojasnila je Nogo.\nOna je dodala da sadržajan i uzbudljiv ambijent Stalne postavke daje učenicima novu percepciju, te misao o tome - šta je znanje, zanat, vještina, te šta je umjetnost a šta stvaranje.\nTradicionalna Manifestacija "Proljeće u muzeju" otvorena je pod pokroviteljstvom Ministarstva prosvjete i kulture Republike Srpske, uz podršku Ombudsmana za djecu Republike Srpske.